US Dollar Matawang Paling Kuat Setakat Pada Awal Sesi Eropah

US dollar bergerak lebih tinggi pada awal sesi Eropah pada Rabu berbanding matawang-matawang utama yang lain. Pasaran ketika ini semakin reda daripada isu Syria khususnya potensi ketegangan Amerika-Russia.
Indeks US dollar yang mengukur kekuatan matawang greenback berbanding enam matawang lain naik 0.16% setakat pada pukul 3.10 petang.
Major pair EUR/USD setakat ini melemah 0.13% dengan GBP/USD jatuh 0.03%. USD/JPY pula naik 0.32% dengan USD/CAD naik 0.32% setakat pada pukul 3.12 petang. Pair AUD/USD dan NZD/USD masing-masing jatuh 0.30% dan 0.40%
 Matawang paling kuat pada awal pembukaan sesi Eropah adalah USD diikuti oleh GBP. Manakala matawang paling lemah adalah NZD, Yen dan CAD. GBP/NZD setakat ini naik 0.36%, dengan GBP/CAD naik 0.31%.
Matawang greenback mendapat sokongan daripada data ekonomi dan risiko politik yang semakin reda khususnya di Timur Tengah. Data pengeluaran industri Amerika yang dikeluarkan pada Selasa merekodkan data positif dengan kenaikan 0.5% berbanding jangkaan 0.3%. Prestasi pasaran saham Wallstreet pada Selasa juga positif dengan ketiga-tiga indeks utama melonjak lebih daripada 1.0%.
Antara yang menjadi perhatian pasaran pada hari ini adalah pertemuan antara Presiden Trump dan Shinzo Abe bagi membincangkan isu-isu terkait kepada Amerika dan Jepun. Sudah tentu antara topik perbincangan adalah perdagangan dan aspek keselamatan di Semenanjung Korea.
Antara penyebab kelemahan Yen pada hari ini juga adalah laporan pertemuan wakil AS yang berkunjung ke Korea Utara pada Hari Esther yang lalu. Dengan laporan ini, pasaran semakin yakin masalah ketegangan di Semenanjung Korea hampir selesai.


Kenyataan Pegawai Fed Pacu USD Ke Puncak Tertinggi

Greenback menyentuh paras ketinggian terbaru satu tahun diangkat oleh jangkaan Federal Reserve (Fed) akan mengumumkan pengurangan pembelian asetnya pada bulan November, dan kebimbangan terhadap lonjakan harga tenaga juga mendorong pelabur beralih ke safe-haven US dolar.
US dolar mendapat sokongan pada sesi New York selepas Naib Pengerusi Fed, Richard Clarida memberitahu bahawa kemajuan besar telah dicapai untuk sasaran inflasi dan pekerjaan, serta mengisyaratkan bahawa pengurangan pembelian bon secara berperingkat akan berakhir pada pertengahan 2022.
Ini menyebabkan dolar greenback meningkat lebih tinggi ke paras harga 94.55 berbanding pesaing utamanya, sebelum sedikit susut ke sekitar 94.38 pada sesi Asia.
 Sementara itu, pembuat dasar Fed, Raphael Bostic pula menyatakan bahawa inflasi sudah berada jauh di atas sasaran bank pusat dan masalah rantaian bekalan mungkin akan berterusan lebih lama.
Hasil perbendaharaan AS 10 tahun juga mencapai paras tertinggi empat bulan pada 1.64%, tetapi kembali merosot ke sekitar tahap 1.57% susulan lelongan bon yang berlangsung pada sesi sebelum ini.
Pelabur kini akan mengalihkan perhatian pada pengeluaran data inflasi AS pada malam ini, dan minit mesyuarat FOMC pada awal pagi nanti yang akan dijadikan petunjuk lebih lanjut untuk mengesahkan Fed akan mula mengurangkan rangsangannya tidak lama lagi.
Pengukuhan US dolar sebelum ini menyebabkan matawang euro terbenam ke tahap paling rendah pada tahun ini, selain ia turut terkesan oleh data sentimen ekonomi Eropah dan Jerman yang menyuramkan.


Pertumbuhan Import Jepun Mengatasi Eksport

Lebihan perdagangan Jepun berkurang lebih dari jangkaan pada April dengan peningkatan import melebihi eksport.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Kementerian Kewangan melaporkan lebihan perdagangan pada April adalah Yen481.7 billion merosot dari Yen614.7 billion sebelum ini. Jangkaan pasaran bagi data kali ini ialah lebihan Yen520.7 billion.
 Eksport meningkat secara tahunan kepada 7.5% pada April berbanding 12% yang dicatat sebelum ini. Eksport sehingga kini telah meningkat lima bulan berturut-turut yang menstabilkan kejatuhan selama 15 bulan.
Dalam masa yang sama import naik 15.1 dalam tempoh 12 bulan sehingga April 2017 berbanding yang direkod pada Mac iaitu 15.8%.
Jepun kini hampir keluar dari defisit dagangan yang dialami sejak enam tahun lalu didorong nilai import yang semakin berkurangan. Akaun perdagangan Jepun juga semakin baik yang disokong oleh nilai Yen yang kompetitif dan juga lonjakan semula pasaran antarabangsa. Kedua-dua faktor ini telah menyokong eksport yang memberi sumbangan positif kepada pertumbuhan ekonomi.
Jepun selama ini banyak bergantung kepada sektor pembuatan dalam pertumbuhan ekonomi. Walaubagaimanapun, sektor ini yang mewakili 27% dari pertumbuhan ekonomi pada awal 1980-an kini berkurang di bawah 20% ketika ini.


Jangkaan Kenaikan Lebih Tinggi EUR/JPY Jika Lepasi Rintangan 131.00

Pergerakan harga pada carta pasangan mata wang EUR/JPY dilihat kembali memaparkan corak kenaikan harga bersambung pada dagangan awal minggu ini.
Pada minggu lalu, harga menunjukkan penurunan sebelum kenaikan harga dilihat pada penghujung minggu sebelum menutup tirai dagangan minggu tersebut.
Sentimen pasaran yang berisiko gagal menyokong pengukuhan Yen Jepun sebagai mata wang safe-haven pada dagangan yang bersambung di awal minggu ini.
Pelabur juga berwaspada terhadap dagangan Yen menjelang mesyuarat polisi bank pusat Jepun pada penghujung minggu ini dengan jangkaan polisi longgar akan terus dikekalkan.
Sementara pelabur mula melihat potensi terhadap Euro dengan jangkaan bank pusat Eropah (ECB) bakal membincangkan langkah pengurangan pembelian bon (tapering) pada mesyuarat September.
Malah pada perubahan sasaran inflasi Eropah yang ditetapkan oleh ECB minggu lalu, Presiden ECB Christine Lagarde telah memberi isyarat untuk perubahan polisi pada mesyuarat edisi Julai.
Justeru, penganalisis melihat terdapat sokongan untuk Euro mengukuh sedikit pada minggu ini walaupun perkembangan jangkitan Covid-19 di Eropah masih membimbangkan.
 Harga pada carta EUR/JPY dilihat menguji semula paras rintangan pada 131.00 sejak semalam dengan pergerakan di atas paras sokongan Moving Average 50 (MA50) pada rangka masa 1 jam memberi isyarat untuk trend bullish harga.
Kenaikan lebih tinggi akan dijangkakan untuk menguji zon sekitar 131.500 terlebih dahulu sebelum meneruskan pendakian menuju zon rintangan pada 132.500.
Jika sebaliknya yang berlaku, situasi penurunan harga dilihat akan menguji paras sokongan 1.3000 yang dicecah harga minggu lalu.
Penurunan lebih rendah akan mendorong harga jatuh sehingga bawah paras 129.00 untuk mengekalkan trend bearish sebelum ini semula.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pertumbuhan Pekerjaan AS Dijangka Menaik, Purata Pendapatan Dijangka Menurun. Adakah Pergerakan AS Dolar Akan Pasif?

Optimis terhadap kesepakatan perdagangan AS-China membantu matawang AS Dolar melonjak ke paras tertinggi dalam tempoh 3 minggu berbanding matawang Yen pada hari terakhir dagangan minggu ini.
Xinhua melaporkan bahawa Presiden China Xi Jinping telah mengatakan kemajuan sedang dibuat dalam perbincangan perdagangan dengan Washington dan meminta kesimpulan awal rundingan.
Presiden A.S. Donald Trump berkata pada hari Khamis satu perjanjian boleh diumumkan dalam masa empat minggu, tetapi memberi amaran bahawa sukar untuk membiarkan perdagangan China dengan Amerika Syarikat jika masalah masih belum diselesaikan
 Mengikut sumber yang disalurkan kepada CNBC, Presiden Majlis Eropah Donald Tusk telah membenarkan UK untuk 12 bulan tempoh penangguhan yang lebih fleksibel untuk berundur dari Kesatuan Eropah.
Para pemimpin dalam Kesatuan Eropah akan menyatakan persetujuan mereka terhadap rancangan Tusk tersebut dalam persidangan pada minggu hadapan.
Laporan ini bakal memberi impak positif terhadap dagangan Pound berikutan tempoh penangguhan Brexit berkemungkinan bakal dilanjutkan. Hal ini juga akan memberi peluang buat Perdana Menteri Britain, Theresa May untuk mengaturkan strategi baru untuk pelan perjanjian Brexit beliau yang telah ditolak sebelum ini.
Tumpuan pasaran pada malam ini akan beralih kepada set data pekerjaan Amerika Syarikat dimana pekerjaan tidak termasuk perladangan dijangka meningkat daripada 20K kepada 172K, pengangguran dijangka kekal dan purata pendapatan diramalkan menurun untuk bulan Mac.


Data Pekerjaan Amerika Syarikat ADP-NFP Melebihi Jangkaan Pasaran

Data terbaru sektor pekerjaan Amerika Syarikat merekod tambahan 235,000 pekerjaan pada Oktober lebih daripada jangkaan pasaran 202,000. Walaubagaimanapun, data pada September telah dikaji semula daripada 135,000 kepada 110,000.
“Pasaran pekerjaan kekal baik di mana pengambilan pekerja naik semula sehingga mencapai antara paras tertinggi tahun ini,” kata Ahu Yildirmaz, naib presiden ADP Research Institute.
“Walaupun sektor perkhidmatan merekod kejatuhan bulan lalu disebabkan faktor cuaca, kami melihat peningkatan signifikan dalam perkhidmatan professional.”
“Selain itu, perniagaan kecil merekod tambahan pekerjaan selepas kejatuhan bulan lalu yang terkesan oleh ribut yang melanda Florida.”
 Hubungan antara data ADP-NFP dan data NFP yang dikeluarkan pada Jumaat agak lemah sejak empat bulan lalu. Data ADP merekod data lemah pada bulan Jun, namun NFP merekod pengukuhan dan ini menyebabkan pasaran tidak boleh bergantung 100% kepada ADP-NFP untuk melihat data NFP pada Jumaat.
Walaupun begitu, data hari ini menunjukkan prestasi yang begitu kukuh di Amerika Syarikat yang akan menambah keyakinan dalam pasaran buruh Amerika Syarikat.
Namun, apa yang menjadi persoalan adalah, adakah pengukuhan dalam data pekerjaan akan diterjemahkan kepada tekanan ke atas (upward pressure) harga domestik.
Diingatkan kepada para pembaca bahawa pada 3 November ini, laporan Non-Farm Payroll untuk bulan Oktober akan dikeluarkan pada pukul 8.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang begitu tinggi kepada pasaran. Data ‘average hourly earnings’ juga akan menjadi tumpuan The Federal Reserve sebagai petunjuk trend kenaikan kadar gaji.


Sentimen Terkini Pasaran Kewangan Pada Sesi Dagangan Asia

Matawang US dolar sedikit mengukuh berbanding matawang utama pada hari Selasa dalam sesi Asia berikutan tumpuan pelabur terhadap kenyataan Jerome Powell dalam kongres terutamanya mengenai petunjuk kenaikan kadar faedah US.
Powell akan memberi keterangan mengenai ekonomi dan dasar monetari pada malam hari Selasa.
Menurut penganalisis, pasaran sedang memberi perhatian sama ada perang perdagangan antara U.S. dan China boleh menjejaskan prospek pengetatan dasar Fed atau tidak.
 Walaubagaimanapun, lanjut penganalisis, Powell yang merupakan orang yang rapat dalam pentadbiran dijangka tidak akan memberi tekanan terhadap isu perang perdagangan US-China.
Powell berkemungkinan akan menegaskan semula dasar pengetatan kewangan the Fed secara beransur-ansur walaupun terdapat kekhuatiran bahawa hubungan perdagangan dapat mempengaruhi hal tersebut.
US dolar mlonjak 0.02 peratus berbanding enam matawang utama kepada paras harga 94.529.
Walaubagaimanapun, pengukuhan US dolar terbatas berikutan kebimbangan pasaran terhadap pertikaian perdagangan antara Amerika Syarikat dan China, namun kebimbangan tersebut tidak menjejaskan prestasi padat dolar setakat ini.


GBP/USD Melonjak 140 Pips, Kenaikan Akan Diteruskan Lagi?

Peningkatan kes jangkitan harian Covid-19 sekali lagi melonjak 40,000 dan telah membimbangkan pakar epidemiologi, Anthone Fauci yang memberi amaran angka kes boleh mencecah 100,000 sehari.
Beliau menyatakan situasi ini adalah tidak terkawal yang akan mendorong penutupan semula ekonomi. Kes di Texas kini dilaporkan hampir mencecah 7,000 dengan kematian yang meningkat dan memberi tekanan terhadap pusat-pusat kesihatan dan hospital.
Sentimen berisiko dijangka akan terus menyokong pengukuhan US dolar dalam pasaran sebagai matawang safe-haven.
Namun, US dolar pada dagangan Selasa pamerkan penyusutan dan bergerak lemah berbanding matawang utama pada sesi pasaran New York.
Sementara Pound Sterling kekal bergerak lemah berikutan kebimbangan terhadap rundingan Brexit antara Britain dan Kesatuan Eropah (EU).
Bacaan akhir bagi pertumbuhan ekonomi UK untuk suku pertama 2020 mengecewakan. Tumpuan pada sesi Eropah hari ini adalah terhadap bacaan PMI pembuatan UK yang terbaru.
Pada dagangan carta pasangan matawang GBP/USD semalam, harga telah pamerkan lonjakan sekitar 140 pips selepas gagal tembusi zon support 1.22500 setelah diuji 2 hari berturut-turut.
Kenaikan tersebut juga telah melepasi paras halangan Moving Average 50 (MA50) pada rangka masa 1 jam pergerakan harga di carta GBP/USD dan menguji zon SBR (support become resistance) di bawah paras 1.24000.
 Pergerakan harga pada Rabu perlahan sepanjang sesi Asia dengan paras terendah dilihat sekadar menguji 1.23600.
Jika kenaikan harga berjaya diteruskan melepasi paras ketinggian 1.23400, harga bakal menuju ke paras tumpuan 1.25000 yang merupakan zon SBR seterusnya.
Kenaikan seterusnya pula berkemungkinan akan kembali menguji zon SBR lebih tinggi sekitar 1.26500.
Namun jika harga bergerak lebih rendah sehingga melepasi sokongan dinamik MA50, zon support pada 1.22500 akan kembali diuji.
Harga yang berjaya turun lebih rendah dari zon tersebut akan terus mencatatkan paras terendah terbaru dan berpotensi mencecah penurunan sehingga ke paras 1.20000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Lonjak 140 Pips Pada Penutupan Minggu Lalu

Selepas terbitan data pembuatan dan perkhidmatan (PMI) Amerika Syarikat (AS) pada sesi New York penghujung minggu lalu yang menyusut di bawah paras penguncupan, US dolar menutup dagangan untuk sesi terakhir tersebut dengan penyusutan nilai yang ketara di samping jangkaan berlaku aktiviti profit taking oleh para pelabur.
Tambahan, penyusutan hasil bon 10 tahun kerajaaan AS ke paras sekitar 2.73% turut menambah tekanan buat dagangan raja mata wang itu dalam pasaran sejak minggu lalu.
Tumpuan pelabur kini akan terarah kepada penetapan dasar oleh Federal Reserve (Fed) yang dijangkakan bakal membuat kenaikan 75 mata asas buat kali kedua berturut-turut pada mesyuarat FOMC awal pagi Khamis nanti.
Sementara, Pound pula dilihat masih bergerak suram sepanjang minggu lalu dengan terbitan data pembuatan dan perkhidmatan UK dan AS pada Jumaat lalu membuatkan pergerakan harga tidak menentu.
Pada sesi New York Jumaat lalu, Pound berjaya manfaatkan ruang untuk melonjak susulan penyusutan US dolar untuk menutup dagangan minggu lalu ke paras ketinggian terbaru 2 minggu.
Selain perkembangan  pilihan raya UK yang dipantau, pelabur juga akan berwaspada untuk pergerakan Pound minggu ini menjelang mesyuarat polisi bank pusat England (BOE) pula pada minggu hadapan.

Memantau pergerakan harga bagi pasangan mata wang GBP/USD pada sesi dagangan penghujung minggu lalu, harga pada mulanya dilihat menyusut sekitar 80 pips di sesi Eropah sebelum lonjakan semula disaksikan pada sesi New York dengan kenaikan sekitar 140 pips ke paras ketinggian 1.20600.
 Harga walau bagaimanapun susut semula di bawah paras 1.2000 pada penutupan penghujung sesi terakhir dagangan minggu tersebut.
Bersambung pada dagangan sesi Asia pembukaan awal minggu ini, harga dilihat kekal berlegar di bawah paras halangan 1.20000 dan menguji paras sokongan Moving Average 50 (MA50) pada rangka masa 1 jam di carta GBP/USD.
Jika paras MA50 tersebut berjaya menyokong harga untuk melonjak semula dan melepasi paras 1.2000, harga berkemungkinan mampu mengatasi paras ketinggian dicapai minggu lalu dengan sasaran untuk kenaikan yang diteruskan seterusnya adalah pada 1.21000.
Selanjutnya, sasaran untuk pergerakan bullish yang diteruskan harga adalah pada zon 1.22000 pula untuk harga catatkan paras ketinggian terbaru 4 minggu.
Sebaliknya, jika harga menunjukkan corak penurunan pada minggu ini, paras sokongan awal pada 1.19400 dijangka akan diuji terlebih dahulu sebelum memberikan isyarat perubahan trend bearish yang lebih jelas.
Seterusnya, harga dijangka menuju pula ke paras 1.18800 pada penurunan yang diteruskan sebelum sasaran utama harga adalah pada zon support 1.18000 untuk catatan paras terendah terbaru 2 minggu.
Lihat pada gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Berita Data Ekonomi Penting Tumpuan Pasaran Minggu Ini (19-23 Julai 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Minit Mesyuarat RBA (Selasa 9.30 Pagi): Butiran lanjut pada laporan minit mesyuarat bank pusat Australia (RBA) yang terbaru akan diteliti oleh para pelabur. Keputusan mesyuarat pada awal Julai menyaksikan kadar faedah dikekalkan dan bank pusat masih meneruskan pembelian bon kerajaan untuk menyokong ekonomi.
 Mesyuarat Dasar Monetari ECB (Khamis 7.45 Petang): Pasaran masih menjangkakan bahawa European Central Bank (ECB) akan terus mengekalkan polisi yang longgar seperti sebelum ini. Kenyataan susulan bank pusat akan menjadi perhatian pelabur untuk petunjuk polisi pada masa hadapan.
 Data PMI Pembuatan dan Perkhidmatan Eropah (Jumaat 4.00 Petang): Pergerakan mata wang Euro dijangka bergerak aktif pada penghujung minggu susulan terbitan data sektor ekonomi di Eropah khususnya di Perancis dan Jerman. Bacaan semasa dilihat stabil memberi isyarat perkembangan sektor ekonomi menuju ke arah pemulihan.
Data PMI Pembuatan dan Perkhidmatan UK (Jumaat 4.30 Petang): Turut menyusul data sektor ekonomi di UK dengan jangkaan tiada perubahan ketara pada angka bacaan semasa. Bacaan di atas paras 50.0 kekal memberi isyarat pengembangan pada sektor ekonomi.
Data PMI Pembuatan dan Perkhidmatan AS (Jumaat 9.45 Malam): Sesi New York sebelum dagangan minggu ini berakhir pula akan memberi tumpuan pada data sektor ekonomi di Amerika Syarikat. Tiada perubahan ketara dijangka pada angka bacaan bagi bulan Julai.


EUR/JPY Kecundang Lagi, Gagal Tembus Rintangan Minggu Lalu

Pergerakan harga pada carta pasangan mata wang EUR/JPY menuju penghujung minggu ini memaparkan perubahan arah harga menurun semula selepas cubaan untuk meneruskan kenaikan lebih tinggi.
Pelabur sebelum ini menjangkakan kenaikan lebih tinggi bakal berlaku ekoran mata wang Yen dilihat akan terus bergerak lemah selepas bank pusat Jepun mengekalkan dasar monetari yang longgar.
Namun, penurunan harga telah berlaku semula didorong oleh terbitan data sektor ekonomi Eropah yang diterbitkan semalam menunjukkan angka yang merosot, menambah kebimbangan terhadap risiko kemelesetan ekonomi.
Corak kenaikan harga pada awal minggu ini yang menyambung trend bullish pada minggu sebelumnya dilihat telah menguji zon rintangan pada 144.00 yang turut gagal ditembusi pada minggu lalu.
Situasi sama berulang apabila harga yang sekali lagi gagal menembusi rintangan tersebut pada cubaan kenaikan harga Rabu lalu, kembali paparkan penurunan semula pada Khamis sebagai isyarat mengakhiri trend bullish.
Turut memberi petunjuk bagi perubahan trend bearish semula, harga telah bergerak susut di bawah paras halangan Moving Average 50 (MA50) pada rangka masa 1 jam di carta EUR/JPY dengan penurunan telah mencecah ke paras sekitar 141.400.
Pergerakan harga mendatar pada dagangan yang bersambung hari ini (Jumaat) di sekitar paras 142.00 sepanjang sesi Asia ke sesi dagangan Eropah.
 Sekiranya harga meneruskan penurunan lebih rendah sebelum penutup sesi dagangan terakhir minggu ini, berkemungkinan harga boleh mencecah semula ke zon tumpuan pada 140.00.
Untuk sasaran penurunan lebih rendah harga adalah pada sekitar 138.00 iaitu paras terendah harga pada dagangan minggu lalu.
Sebaliknya jika harga berjaya membuat kenaikan semula melepasi halangan MA50, pelabur akan menilai sebagai isyarat awal untuk pergerakan bullish harga semula.
Kenaikan yang dteruskan sekali lagi akan menguji rintangan pada zon 144.00 sebelum mensasarkan pula pada ketinggian terbaru pada 145.00.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Komoditi Hitam Masih dibelenggu Dengan Masalah Yang Sama!

Harga minyak mentah merosot pada hari Jumaat berikutan laporan peningkatan output minyak mentah dari Amerika Syarikat. Laporan ini dikatakan membantutkan usaha OPEC dan pengeluar minyak mentah lain dalam memotong bekalan minyak mentah untuk mengimbangi semula pasaran.
Brent mentah yang menjadi penanda aras antarabangsa bagi minyak mentah, diniagakan turun 10 sen kepada $56.14 setong.
Sementara itu, WTI mentah turun sebanyak 2 sen kepada $53.76 setong.
Peniaga minyak mentah juga berkata bahawa usaha OPEC dan beberapa pengeluar utama yang lain termasuk Russia dalam memotong bekalan minyak mentah global telah diganggu dengan peningkatan jumlah output dari Amerika Syarikat. Situasi ini juga telah menyebabkan perubahan harga hanya pada jajaran kecil.
 Menurut Bank Barclays, isu yang menjadi tumpuan dalam pasaran global ialah jumlah syal di AS dan butiran perjanjian OPEC.
Bank British itu turut menjangkakan harga Brent mentah dan WTI akan berada pada purata harga sebanyak $55 dan $53 setong bagi suku pertama tahun ini.
Penagluaran minyak bagaimanapun telah meningkat sebanyak setengah juta tong sehari sejak pertengahan 2016 kepada 8.96 juta tong. Jumlah ini agak mencederakan perjanjian yang telah diikat antara OPEC dan non-OPEC bagi membendung masalah lebihan output di dalam pasaran.

Matawang Gergasi Mula Memantapkan Kedudukan dalam Sesi Asia!


AUD/USD Mendatar Sepanjang Minggu, Bakal Ada Kejutan?

Pergerakan US dolar dalam pasaran dari awal minggu kekal perlahan, selepas pelabur menyaksikan penyusutan US dolar pada minggu lalu susulan reaksi terhadap laporan pekerjaan NFP Amerika Syarikat (AS) pada Jumaat.
Tumpuan pada data inflasi AS minggu ini pula dilihat membuatkan pelabur berhati-hati untuk meletakkan posisi dagangan sebelum bacaan data sebenar diterbitkan.
Namun begitu, mata wang utama lain dalam pasaran dilihat gagal untuk memanfaatkan situasi ini sepenuhnya untuk terus melonjak berbanding US dolar.
Seperti mata wang dolar Australia pada carta pasangan AUD/USD, harga telah bergerak mendatar sepanjang minggu ini dalam julat sekitar 40 pips di antara 0.77600 hingga 0.77200.
Diperhatikan pergerakan harga juga mula berlegar di bawah paras halangan Moving Average 50 (MA50) pada rangka masa 1 jam. Namun, masih belum memberi isyarat untuk penurunan harga lebih jelas.
Malah jangkaan untuk data inflasi AS yang menurun dan akan mendorong penyusutan US dolar, boleh memberi sokongan untuk kenaikan harga semula pada carta AUD/USD.
 Jika kenaikan harga berjaya dilakukan, zon rintangan pada 0.78300 akan menjadi sasaran terhampir untuk diuji harga terlebih dahulu.
Harga masih belum berjaya melepasi zon tersebut untuk tempoh dagangan 4 minggu sehingga ke minggu ini.
Untuk situasi penurunan harga pula, paras sokongan dilihat pada paras 0.76500 yang dicecah harga pada minggu lalu sebelum harga melonjak semula dari paras tersebut ketika laporan NFP AS diterbitkan.
Penurunan lebih rendah menembusi paras sokongan tersebut akan mendorong harga untuk menuju zon support utama pada 0.75700-0.75300.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pandangan Kalendar Ekonomi Mingguan 11 – 15 Mei 2015

Pasaran Forex telah menyaksikan minggu yang bergelora, di mana USD mengalami kejatuhan tetapi berjaya pulih kemudiannya. GDP Jerman, data pasaran pekerjaan UK, ucapan Mark Carney dan data pengguna AS adalah berita-berita utama dalam kalendar Forex untuk minggu ini.
Sedikit ulasan minggu lepas:
Laporan Non Farm Payroll (NFP) Amerika Syarikat menunjukkan 223 ribu pekerjaan telah ditambah pada bulan April, pulih daripada laporan yang mengecewakan pada bulan Mac. Butir-butir terperinci laporan adalah bercampur-campur, tetapi terdapat lebih sedikit positif daripada negatif. Euro melonjak naik kepada paras terakhir yang dilihat pada bulan Februari lalu, namun kemudiannya berundur.
Di UK, Parti Konservatif memenangi majoriti mutlak, kesan yang terbaik untuk pasaran, dan Pound melonjak di atas kejutan ini. Dolar Australia mengalami penurunan “interest rate” tetapi dijangka tiada penurunan lagi dalam masa terdekat dan ini suatu tindak balas yang positif untuk AUD|USD. Loonie membuat beberapa lonjakan yang baik dengan minyak mentah, tetapi didapati sukar untuk mengekalkan momentum.
Berikut adalah agenda utama dalam kalendar Forex minggu ini:
Jom kita lihat:
Isnin, 7:00 Malam
“Interest Rate” UK:  Bank of England mengekalkan kadar pinjaman penanda arasnya pada paras terendah iaitu 0.50% pada bulan April, berikutan inflasi yang dijangka terus lemah. Ekonomi Britain makmur pada tahun 2014 dengan pertumbuhan tahunan sebanyak 3%. Walaupun mengalami permulaan yang perlahan pada 2015, pertumbuhan dijangka meningkat pada bulan-bulan yang mendatang. Kejatuhan mendadak inflasi juga, kebanyakannya dikaitkan dengan kemerosotan harga minyak global. BoE meramalkan inflasi bakal mencapai 2% dalam masa dua tahun akan terus mengeluarkan £375 bilion bon kerajaan untuk meningkatkan lagi ekonomi UK. Tiada perubahan dijangka buat masa ini.
Rabu, 5:00 Pagi
Ucapan Gabenor RBNZ:  Gabenor Reserve Bank of New Zealand Graeme Wheeler akan mengadakan sidang akhbar di Wellington berikutan pelancaran Laporan Kestabilan Kewangan. Dalam mesyuarat dasar monetari yang lalu, Wheeler berkata ketidaktentuan wujud di Eropah, China dan Australia, walaupun pertumbuhan global perlu dirangsang ekoran kejatuhan harga minyak dunia. Beliau juga berkata bahawa ekonomi New Zealand dijangka terus berkembang pada kadar tahunan sekitar 3%, disokong oleh kadar faedah yang rendah, kadar imigresen dan kegiatan pembinaan yang tinggi dan kejatuhan harga bahan api.
Rabu, 2:00 Petang
GDP Jerman:  Ekonomi Jerman berkembang lebih daripada yang dijangkakan pada suku keempat 2014. GDP berkembang sebanyak 0.7% hasil daripada rangsangan permintaan dalam negeri. Penganalisis menjangkakan kadar pertumbuhan yang lebih rendah sebanyak 0.3%. Ekonomi Eropah terus berkembang apabila inflasi yang rendah meningkatkan permintaan dan gaji pekerja meningkat pada kadar yang sihat sebanyak 2.8% pada tahun 2014. Tambahan pula, kerana “interest rate” untuk deposit simpanan telah menghampiri wilayah negatif, rakyat melihat tiada sebab untuk menyimpan. Pertumbuhan GDP dijangka mencapai 0.5%.
 Rabu, 4:30 Petang
Pasaran pekerjaan UK:  Tuntutan pengangguran UK jatuh ke tahap yang paling rendah dalam masa empat puluh tahun, mengurang sebanyak 20,700 pada bulan Mac kepada 772,400 – paling rendah sejak tahun 1975. Kenaikan gaji amat dirasai kerana inflasi sifar. Pendapatan isi rumah dijangka kukuh pada tahun 2015. Peningkatan gaji tahunan tidak termasuk bonus meningkat daripada 1.6% – pada bulan Februari sahaja, gaji meningkat 2.2% dari tahun sebelumnya, selepas 1.6% pada bulan Januari, merupakan peningkatan yang tertinggi sejak 2011. Bilangan pekerjaan yang ada meningkat kepada 743 ribu pada suku pertama, yang tertinggi sejak rekod perbandingan bermula pada tahun 2001. Jumlah tuntutan pengangguran dijangka menurun sebanyak 20,100.
Rabu, 5:30 Petang
Ucapan Gabenor BoE:  Gabenor BoE Mark Carney akan berucap di London mengenai Laporan Inflasi. Carney berkata pembuat dasar tidak boleh menentang tempoh semasa inflasi yang rendah, dengan menambah rangsangan ke dalam ekonomi, kerana kejatuhan ini adalah bersifat sementara dan berkaitan dengan kejatuhan harga minyak.
Rabu, 8:30 Malam
Jualan Runcit AS:  Jualan runcit AS meningkat Mac lalu, buat kali pertama sejak November dengan peningkatan sebanyak 0.9% berbanding penurunan 0.6% pada bulan sebelumnya. Ahli ekonomi menjangka kenaikan yang lebih tinggi sebanyak 1.1%. Pengguna menambah pembelian kereta dan barang-barang lain, sekaligus ianya menunjukkan kelembapan pada suku pertama adalah bersifat sementara. Pada masa yang sama, jualan runcit teras yang tidak termasuk kenderaan, meningkat sebanyak 0.4% dengan pelarasan musim pada bulan Mac, sedikit lemah daripada 0.6% yang diramalkan. Penganalisis menjangkakan jualan runcit meningkat 0.3% dan jualan teras naik 0.4%.
Khamis, 8:30 Malam
PPI AS:  Harga pengeluar (Producer Price Index) AS meningkat 0.2% pada Mac lalu selepas empat bulan penurunan berturut-turut yang menunjukkan tanda-tanda pengukuhan inflasi asas. Penganalisis meramalkan PPI untuk mencapai 0.3% selepas jatuh 0.5% pada bulan Februari. Harga bahan api telah stabil, tetapi permintaan global yang lemah boleh menyebabkan inflasi yang rendah untuk tempoh yang lebih lama. Oleh kerana tahap inflasi yang rendah, kebanyakan penganalisis mengurangkan harapan mereka untuk kenaikan “interest rate” oleh Feds. Harga pengeluar diramalkan meningkat 0.1% pada bulan April.
Khamis, 08:30 Malam
Tuntutan Pengangguran AS:  Bilangan rakyat Amerika yang memfailkan tuntutan awal untuk faedah pengangguran meningkat dengan hanya 3000 pada minggu lepas untuk menjadikan jumlah terkumpul sebanyak 265 ribu; sekaligus mengesahkan trend yang positif dalam pasaran buruh AS. Angka-angka pekerjaan yang menggalakkan terus meningkat walaupun terdapat penurunan sementara dalam pertumbuhan ekonomi. Penganalisis menjangka tuntutan pengangguran bakal mencapai 277 ribu. Purata bergerak empat minggu, jatuh sebanyak 4250 kepada 279,500 – yang paling rendah sejak Mei 2000. Jumlah tuntutan pengangguran baru diramal akan mencapai 271 ribu.
Jumaat, jam 10:00 Malam
Sentimen Pengguna UOM AS:  Keyakinan pengguna Amerika Syarikat meningkat pada bulan April kepada 95.9 berbanding jangkaan ahli ekonomi yang meramalkan kenaikan kecil sahaja sebanyak 93.8 dan ini sudah semestinya jauh lebih baik daripada 93 pada Mac; selepas dua bulan penurunan berturut-turut . Oleh kerana pertumbuhan ekonomi dijangka meningkat pada suku kedua, sentimen dan perbelanjaan pengguna seharusnya menyusul. Sentimen pengguna diramal akan meningkat lagi kepada 96.5 kali ini.
** Semua masa dalam waktu Malaysia dan yang sewaktu dengannya GMT +8


GBP/USD Masih Kekalkan Penurunan Harga Sejak Awal Minggu

Pelabur kekal mengikuti perkembangan semasa rundingan dagang antara Amerika Syarikat (AS) dan China yang dilaporkan semakin hampir menandatangani perjanjian fasa pertama. Dengan itu telah menyokong dagangan dolar USD untuk mengukuh selepas mengalami penurunan ekoran penurunan kadar faedah oleh Federal Reserve minggu lalu.
Namun, timbul keraguan terhadap sentimen rundingan apabila China mendesak untuk Amerika Syarikat membatalkan tarif yang telah dilaksanakan sebelum ini termasuk terbaru yang berkuatkuasa pada awal September.
Sementara perkembangan di Britain, Perdana Menteri UK Boris Johnson sebagai pemimpin parti konservatif dilaporkan masih mendahului dalam tinjauan undian pilihan raya.
Dalam pada itu, dagangan Pound Sterling dilihat lebih mendatar dan jika diteliti pergerakan harga pada carta pasangan matawang GBP/USD, harga bergerak menurun seawal minggu ini bermula dengan tekanan USD ke atas matawang British Pound.
Setelah harga menguji paras resistance 1.29700 pada minggu lalu, harga mula membuat penurunan pada dagangan minggu ini bergerak di bawah garisan Moving Average 50 (MA50). Sekitar 60 pips penurunan harga dicatatkan pada dagangan Isnin dan Selasa pada carta GBP/USD.
 Pada dagangan hari ini pula, harga bergerak perlahan dan mendatar sejak awal sesi pasaran Asia bermula sebelum sedikit menaik pada awal sesi Eropah menguji paras halangan MA50 namun dilihat bergelut untuk meneruskan kenaikan lebih tinggi.
Jika harga berjaya membuat kenaikan melepasi MA50 tersebut, jangkaan kenaikan harga boleh mencapai paras ketinggian pada 1.29700 kembali menguji zon resistance minggu lalu.
Namun jika harga meneruskan penurunan pada minggu ini, antara destinasi penurunan harga yang dijangka menjadi tumpuan adalah pada zon support 1.28100 atau lebih rendah pada 1.27800.
Lihat gambar carta pasangan matawang GBP/USD di bawah untuk rujukan teknikal analisis anda.


Fed ‘Kacau’ Momentum USD Untuk Jatuh Semula!

Pelabur dipersembahkan dengan penghujung dagangan Mei yang rancak, menyaksikan perubahan US dolar yang tiba-tiba mengukuh dan melemah.
Pada sesi New York, greenback pada mulanya jatuh susulan data PMI Chicago yang suram tetapi ia kembali melonjak ke paras ketinggian baharu selepas laporan JOLTS yang lebih kukuh.
Walau bagaimanapun, ia kembali menjunam setelah terkesan oleh kenyataan beberapa penggubal dasar Federal Reserve (Fed) selain turut terkesan oleh pengambilan untung oleh pasaran pada hujung bulan.
Ahli lembaga gabenor Fed, Philip Jefferson berkata menghentikan sementara kenaikan kadar akan membolehkan bank pusat untuk melihat lebih banyak data sebelum melanjutkan pengetatan.
Turut menawarkan kenyataan yang sama, Presiden Fed Philadelphia Patrick Harker beliau menyokong untuk menghentikan sementara kenaikan pada mesyuarat bulan Jun.
Jangkaan untuk kadar faedah dinaikkan turun kepada 30% peluang daripada 70% susulan kenyataan tersebut.
 Ekoran daripada itu, indeks dolar diniagakan lebih rendah pada sekitar harga 104.20 berbanding sekumpulan mata wang utama pada sesi Asia.
Pelabur kini memberi tumpuan kepada terbitan data pekerjaan ADP dan PMI pembuatan sebelum diperlihatkan dengan data NFP pada hari Jumaat.
Susulan penyusutan USD, mata wang yen terus meraih sokongan untuk meningkat dan bangkit semula dari paras terendahnya.
Euro pula sedikit meningkat selepas menjunam ke paras terlemah terbaru susulan bacaan inflasi Jerman yang mengecewakan, manakala pound pula didagangkan lebih kuat.
Sementara itu, dolar Aussie dan kiwi kekal didagangkan lebih rendah selepas mengakhiri dagangan Mei dengan kerugian sederhana susulan data PMI China yang mengecewakan.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal AUD/USD – Timeframe H1 – 26/12/2018

Tidak banyak perkembangan pada pasaran semasa sempena cuti perayaan Krismas dan pergerakan harga turut dilihat bergerak perlahan. Begitu juga pergerakan harga pada chart pasangan matawang AUD/USD yang dilihat bergerak mendatar pada dagangan Isnin. Harga dilihat membuat kenaikan dari paras terendah sekitar 0.70300 naik menguji paras Magic Pivot namun gagal melepasi paras tersebut sebelum kembali semula ke paras terendah semasa pada chart AUD/USD itu.
Pada sesi pasaran Asia hari ini pula, harga dilihat membuat kenaikan dari paras terendah 0.70300 dan menguji paras Magic Pivot 0.7046 hari ini namun harga kembali ditekan semula ke bawah paras Magic Pivot tersebut dan menuju ke paras support 0.7024 (MagicS1). Jika harga berjaya membuat penurunan lebih rendah, harga bakal mencatatkan paras terendah yang baru menuju ke paras support sekitar 0.7010 (MagicS2) sebelum sedikit lagi penurunan harga bakal mencecah paras support 0.6989 (MagicS3).
Sebaliknya, jika harga berjaya menunjukkan kenaikan semula melepasi paras Magic Pivot hari ini, harga akan cuba mengatasi paras resistance 0.7060 (MagicR1) sebelum meneruskan kenaikan menguji pula paras resistance yang berada lebih tinggi iaitu pada 0.7082 (MagicR2). Sedikit lagi kenaikan bakal menyentuh paras resistance 0.7096 (MagicR3) yang dilihat berada berhampiran zon yang berpotensi menjadi paras SBR (support become resistance) pada chart AUD/USD.
 Pantau perkembangan pada isu hubungan dagang antara Amerika Syarikat dan China serta data-data ekonomi di Australia yang mempengaruhi pergerakan harga pada chart pasangan matawang AUD/USD. Terus jadikan indicator Moshed Magic Line sebagai indicator tambahan utama dalam analisis teknikal harian anda yang telah terbukti keberkesanan paras-paras harga yang telah digariskan.

Paras support: 0.7024, 0.7010, 0.6989.
Paras resistance: 0.7060, 0.7082, 0.7096.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Apa Dah Jadi – US Dolar Terus Dalam Tekanan?

US dolar catat penyusutan pada hari Selasa selepas data inflasi bagi bulan Ogos yang dikeluarkan menunjukkan kenaikan inflasi A.S adalah kurang daripada jangkaan. Ini menyebabkan pasaran masih lagi meneka mengenai bilakah the Fed akan melakukan tapering.
Beberapa pegawai the Fed mencadangkan bahawa bank pusat A.S berkemungkinan akan mengurangkan pembelian sekuriti hutang pada akhir tahun ini.
Indeks Harga Pengguna (IHP/CPI) catat peningkatan yang signifikan. Pada bulan Ogos data CPI naik 0.3% dari bulan ke bulan atau 5.3% bagi kiraan tahunan. Bacaan ini sedikit rendah berbanding bulan lalu yang catat kenaikan 0.4% dan 5.4% setahun pada bulan Ogos.
 CPI teras yang tidak termasuk komponen makanan dan tenaga yang tidak menentu naik hanya 0.1% bulan lalu. Ia merupakan keuntungan terkecil sejak sejak Februari dan mengikuti kenaikan 0.3% pada bulan Julai.
Thomas Hayes, anggota pengurusan di Great Hill Capital LLC di New York berpendapat bahawa bacaan CPI yang sedikit berkurangan dan dibawah jangkaan, juateru ia dapat memberi ruang kepada the Fed untuk mengumumkan tapering lebih pantas.
Indeks dolar yang mengukur kekuatan dolar greenback sedikit susut dari paras ketinggian dua minggu dicapainya sebelum ini dengan didagangkan sekitar harga 92.498, penyusutan sebanyak 0.16%.
Matawang NZD disisi lain mencatat penyusutan berbanding US dolar sebanyak 0.15% menjelang laporan KDNK pada awal pagi Khamis. Para pakar menjangkakan bahawa KDNK New Zealand akan catat 2 angka secara keseluruhan. Euro terus mengukuh berbanding US dolar pada paras dagangan $1.1827.


US dolar mengukuh semalaman dalam sesi Asia. Pengukuhan US dolar disebabkan pelabur  mula melabur dalam matawang greenback apabila Rumah Putih mula melonggarkan pendirian mereka terhadap penyekatan pelaburan asing.
Indeks US dolar yang mengukur kekuatan greenback berbanding enam matawang utama naik 0.48% kepada 94.81 semalaman dan mengukuh sebentar dan menyusut sedikit kepada 94.99 setakat jam 9.40 pagi.
Presiden Amerika Syarikat, Donald Trump, berkata beliau akan menyambung semula Akta Pemodenan Kajian Risiko Pelaburan Asing (FIRRMA), dimana ia akan mengembangkan kuasa Jawatankuasa Pelaburan Asing di Amerika Syarikat (CFIUS), membantu membanteras pencurian kecurian intelektual AS harta oleh China.
Keputusan untuk memulihkan CFIUS telah menghantarkan matawang safe haven seperti yen dan franc Swiss susut berbanding US dolar.
USD / JPY naik 0.25% kepada Y110.34, manakala USD / CHF naik 0.50% 0.9962.
 Data ekonomi US yang bercampur menunjukkan jurang defisit perdagangan semakin mengecil dan tempahan barangan tahan lama jatuh menyebabkan ia menghambat pengukuhan US dolar.
Jabatan Perdagangan melaporkan pada hari Rabu tempahan barangan tahan lama utama jatuh 0.3% bulan lepas, tesasar daripada jangkaan pakar ekonomi yang menjangkakan kenaikan 0.5%.
Defisit perdagangan US mengecil kepada $ 64.85 bilion, dibawah ramalan ekonomi yang menjangkakan $68.9 bilion.
Pergerakan dolar yang lebih tinggi juga disokong oleh kemerosotan dalam kedua-dua matawang iaitu euro dan sterling berikutan isu Brexit, dan ketidakpastian sama ada Bank of England akan menaikkan kadar faedah pada tahun ini.
EUR / USD jatuh 0.54% kepada $ 1.1585, manakala GBP / USD jatuh 0.62% kepada $ 1.3142.
USD / CAD naik 0,02% kepada C $ 1.3309 berikutan didorong peningkatan harga minyak.


Sentimen Risk Off Terus Menyokong Pengukuhan Emas Hari Ini

Harga emas bermula lebih tinggi pada hari Isnin berikutan pasaran masih tidak senang dengan ketegangan di antara US dan Korea Utara dan pasaran China mula dibuka selepas bercuti selama seminggu.
Pasaran hadapan emas bagi bulan Disember di Comex NYMEX didagangkan pada $1,284.78 per auns, naik $9.88 atau 0.77 peratus pada jam 5.30 petang
Minit mesyuarat Fed menjadi fokus pada minggu ini supaya dapat mencari lebih banyak indikasi yang boleh menyokong kenaikan kadar faeadah pada hujung tahun ini. Selain itu, data inflasi US dan jualan runcit pada hari Jumaat juga menjadi tumpuan utama pasaran.
 Di zon Eropah pula, ucapan Presiden bank pusat eropah (ECB) Mario Draghi akan diperhatikan bagi mencari pandangan baru bagaimana ECB akan mula beralih daripada dasar monetari mereka yang terlalu longgar.
Pada minggu lepas, harga emas melonjak naik pada hari Jumaat, keluar daripada paras terendah dua bulan lalu selepas sentimen risk-off menguasai pasaran akibat kebimbangan terhadap ancaman Korea Utara yang dijangka akan menjalankan ujian peluru berpandu jarak jauh (ICBM) pada minggu ini.
Semalam telah muncul semula perdebatan antara Trump dan Kim Jong Un melalui media negara masing-masing apabila kedua-dua mereka saling memberi ancaman dan kritikan.
Harga emas sensitif dengan perubahan risiko geopolitik. Jika risiko tersebut memberi kesan kepada ekonomi global, kebanyakkan pelabur akan memindahkan dana ke dalam aset safe haven seperti emas yang dipercayai dapat mengekalkan nilai pelaburan mereka.


Emas Stabil Pada Harga $1,297, Sentimen Masih Bercampur

Harga emas sedikit jatuh pada sesi Asia hari ini selepas kedua-dua keputusan pilihan raya New Zealand dan Jerman menunjukkan akan berlakunya perbahasan yang panjang bagi membentuk kerajaan campuran dan selepas Korea Utara dan Amerika saling berbalas ancaman melalui perkataan dan tindakan.
Pasaran hadapan emas bagi bulan Disember di Comex menyusut 0.04% kepada $1,297.04 per auns pada jam 1 petang.
Pada hari Khamis lalu, Presien US, Donald Trump telah menggesa PBB untuk mengandakan sekatan ke atas Korea Utara serta bersedia menghapuskan Korea Utara secara keseluruhan jika terancam. Pyonyang membalas tindakan tersebut dengan menyatakan bahawa mereka akan menjalankan ujian bom nuklear yang baru ke arah Lautan Pasifik. Hal ini meningkatkan kerisauan dikalangan pelabur terhadap risiko dagangan mereka.
 Harga emas melonjak pada hari Jumaat yang lalu, keluar daripada paras terendah empat-minggu, berikutan suasa semakin tegang di wilayah Korea membuatkan para pelabur mula megalihkan modal dagangan mereka kepada pelaburan yang kurang berisiko seperti emas, sekali gus menjatuhkan nilai dolar.
Walaupun harga emas meningkat pada Jumaat lalu, namun secara keseluruhannya emas tutup dengan kejatuhan 2.09% selepas keputusan FOMC pada hari Khamis lepas mengukuhkan dolar berikutan bank pusat kekal dengan jangkaan kenaikan kadar faedah sekali lagi tahun ini.
Emas sensitif dengan perubahan dolar US. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.
Antara tumpuan penting minggu ini adalah ucapan daripada Pengerusi Federal Reserve, Janet Yellen dengan jangkaan beliau akan mengulas tentang kenaikan kadar pada bulan Disember ini. Selain itu, fokus juga tertumpu pada ulasan presiden ECB, Mario Draghi malam ini, termasuk ucapan daripada bank pusat England, Canada dan Jepun.


Kiwi Ambil Langkah Berhati-Hati Menjelang Semakan Dasar Terkini RBNZ!

Dollar Australia tidak banyak berubah berbanding US Dollar pada Rabu, manakala Dollar New Zealand telah menyusut lebih rendah menjelang keputusan semakan dasar terkini oleh Bank Pusat New Zealand.
AUD/USD didagang stabil pada 0.7630.
Matawang US Dollar terus mendapat sokongan selepas Presiden Fed Minneapolis iaitu Neel Kashkari berkata bahawa Fed perlu mengekalkan dasar monetari pada tahap sederhana.
Komen itu dikeluarkan sehari selepas Presiden Fed Philly, Patrick Harker memberi kenyataan bahawa beliau menyokong kenaikan kadar pada bulan Mac.
US Dollar juga disokong selepas data defisit perdagangan AS mengecil kepada $44.30 Billion pada bulan Disember berikutan peningkatan dalam data eksport.
 Laporan tersebut juga menunjukkan bahawa defisit perdagangan AS mencecah tahap tertinggi dalam tempoh 4 tahun kepada $502.3 Billion.
Dalam sesi ini, NZD/USD menyusut sebanyak 0.10 peratus untuk meneruskan dagangan di puncak tertinggi dalam tempoh tiga bulan semalam.
NZD/USD, 30 minit
RBNZ dijangka meninggalkan kadar pada tahap tidak berubah pada Khamis. Namun begitu, peserta pasaran masih memberi tumpuan terhadap sebarang perubahan dasar oleh bank pusat tersebut pada masa akan datang.
US Dollar Index yang mengukur kekuatan US Dollar berbanding enam matawang utama kali terakhir dinilai meningkat sebanyak 0.09 peratus kepada 100.47.
Adakah Jangkaan Kenaikan Kadar Oleh Fed Sebelum Ini Bakal Tersasar?


Amukan USD Sukar Dibendung, EUR/USD Terperosok Rendah Lagi!

Situasi semasa dalam pasaran kewangan kekal tidak berubah yang didominasi oleh sentimen berisiko pasaran berikutan kebimbangan terhadap lockdown di China selain peningkatan ketegangan ketenteraan dan ekonomi antara Rusia dan NATO yang masih berlarutan.
US dolar terus menguasai pasaran dengan melanjutkan pengukuhannya pada dagangan Selasa semalam seperti yang dijangkakan dengan prospek kenaikan kadar faedah yang agresif pada mesyuarat FOMC minggu hadapan.
Justeru, pengukuhan US dolar terus menafikan kebangkitan mata wang utama yang lain dalam pasaran malah terus mengalami penyusutan nilai sejak awal minggu.

Seperti yang dipaparkan pada carta pasangan mata wang EUR/USD semalam, harga menyambung penurunan selepas menembusi paras sokongan 1.07000 dan mencecah ke paras sekitar 1.06400 di penghujung sesi New York.
Ini adalah paras terendah terbaru 2 tahun yang dicatatkan harga selepas kali terakhir harga mencecah sekitar zon tersebut pada dagangan Mac 2020.
 Sekiranya penurunan diteruskan lagi, harga bakal mencatatkan paras terendah terbaru sejak April 2017 pula dengan paras jangkaan yang bakal diuji adalah pada 1.06000.
Dan untuk sasaran yang lebih rendah, zon 1.04000 akan menjadi tumpuan utama iaitu zon support harga pada dagangan penghujung 2016 lalu.
Sementara untuk jangkaan kenaikan harga pula, rintangan awal yang bakal diuji adalah pada 1.07000 terlebih dahulu.
Kenaikan yang melepasi halangan Moving Average 50 (MA50) pada rangka masa 1 jam akan menjadi isyarat awal untuk perubahan trend bullish sebelum kenaikan diteruskan menuju zon SBR (support become resistance) 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Perkara Penting Anda Kena Tahu selepas Brexit

Semua pasaran termasuk pasaran matawang, pasaran saham dan pasaran komoditi masih lagi dalam keadaan volatility yang tinggi dan UK ada masa 2 tahun untuk keluar daripada EU atau seawall rundingan dengan EU dipersetujui. 5 perkara di bawah adalah antara yang penting bagi trader untuk tahu :

Brexit menang

Setelah berbulan menantikan keputusan, UK akhirnya membuat keputusan untuk keluar daripada EU dan disebabkan UK adalah negara pertama yang keluar daripada EU sepenuhnya (Greenland hanya separuh yang keluar dan Algeria keluar daripada Perancis), jadi dengan ketidakpastian proses keluar daripada EU, volality dilihat akan berterusan. Pound swing darida paras tertinggi sejak 6 bulan terus menjunam ke paras terendah sejak 30 tahun iaitu sebanyak 13.2/Dollar. Perdana Menteri, David Cameron akan meletakkan jawatan pada Oktober dan FTSE 100 telah merosot sebanyak 8.7% semasa dibuka.

Central Banks

Liquidity oleh central banks disediakan bagi memastikan bank-bank terus beroperasi. Dan ada sebilangan bank telah melakukannya seperti :

The Swiss National Bank masuk campur untuk stabilkan CHF
Bank of Japan mengeluarkan kenyataan akan masuk campur untuk matawang Yen
Bank of England akan pam 250 billion Pound ke dalam sistem kewangan
European Central Bank juga bersedia menyediakan liquidity menyokong EUR

Safe Haven

Hanya Yen, matawang G10 yang menguat melawan US Dollar manakala Emas melompat naik dan mencapai paras tertinggi sejak 2008.

Federal Reserve

Untuk Federal Reserve pula, kenaikan rate Jun dijangka tidak akan berlaku kerana ketidakstabilan akibat Brexit.

Nexit

Ahli politik Euroskeptic (tidak suka EU) di benua Eropah dilihat telah mengambil peluang daripada Brexit ini untuk mengadakan referendum mereka sendiri. Antara negara yang dilihat sedang membicarakan isu keluar daripada EU adalah Itali, Belanda dan Greece. Dan Scotland dijangka akan mengadakan referendum kali kedua untuk keluar daripada UK.


Sentimen Terkini Pasaran Kewangan Pada Sesi Dagangan Asia

US dolar jatuh dari paras tertinggi 7 minggu lalu berbanding matawang yen selepas Washington mengumumkan rancangan untuk mengenakan tarif ke atas $ 200 bilion barangan import dari China. Hal ini meningkatkan lagi ketegangan antara dua ekonomi terbesar di dunia.
Berita itu, pertama kali dilaporkan oleh Bloomberg pada awal sesi perdagangan Asia menyebabkan pasaran mata wang jatuh ke tahap terendah hari ini dan mendorong pemain pasaran menjual aset berisiko tinggi terhadap mata wang yang kurang terdedah pada kecairan.
US Dolar jatuh keparas bacaan 110.85 berbanding yen pada awal sesi perdagangan Asia. Sebelum ini matawang tersebut mencecah paras tertinggi dalam minggu ini pada 111.355 yen pada Selasa.
Dolar Australia pula jatuh kepada $ 0.7424 daripada paras tertinggi minggu ini iaitu pada $ 0.7480.
 Wakil Perdagangan A.S. Robert Lighthizer berkata Amerika Syarikat akan mengenakan tarif 10 peratus ke atas import China tambahan bernilai $200 bilion, walaupun selepas beberapa hari perlaksanaan tarif pada $34 bilion barangan China.
Menurut pegawai pentadbiran, dalam tempoh dua bulan pemprosesan orang ramai akan diberi ruang untuk memberi komen mengenai tarif yang dicadangkan sebelum senarai tersebut dimuktamadkan.
Langkah tersebut diambil selepas Presiden A.S., Donald Trump berkata pada minggu lalu bahawa US berkemungkinan akan mengenakan tarif ke atas barangan yang bernilai lebih daripada $500 bilion dari China iaitu kira-kira jumlah import U.S. dari China pada tahun lepas.
Menurut penganalisis, memandangkan tarif baru tidak akan berlaku selama dua bulan, pasaran akan sedikit tenang berkenaan isu US-China. Walaubagaimanapun, pemain pasaran harus tetap memberi tumpuan terutamanya dalam pasaran saham China.
Indeks US dolar yang mengukur kekuatan greenback berbanding enam matawang utama kini berada pada paras 93.97 setakat jam 9.20 pagi.


EUR/USD Uji Paras Rintangan 1.19000, Boleh Tembus Ke?

US dolar terus didagangkan lemah menuju penghujung minggu ditambah lagi dengan data jualan runcit AS untuk bulan Oktober yang diterbitkan lemah pada sesi New York semalam.
Sementara menantikan perkembangan lanjut ujian vaksin setelah dilaporkan positif peratusan keberkesanan, kes jangkitan virus terus meningkat membantutkan keyakinan para pelabur.
Prestasi lemah US dolar dalam pasaran telah memberi ruang untuk mata wang utama yang lain untuk sedikit meningkat walaupun dalam sentimen pasaran yang tidak menentu.
Seperti yang dipaparkan pada carta harga EUR/USD smealam, harga kekal meneruskan corak kenaikan sebelum ini menuju zon resistance 1.19000.
Namun, setelah hampir menyentuh paras ketinggian 1.19000 tersebut, harga kembali membuat penurunan semula sehingga bersambung ke sesi Asia pagi ini.
Dagangan sesi Asia melihatkan harga menguji paras sokongan Moving Average 50 (MA50) pada rangka masa 1 jam pergerakan harga yang akan memberi isyarat arah yang selanjutnya.
 Penurunan yang diteruskan akan memberi isyarat perubahan trend bearish pada carta EUR/USD hari ini dengan jangkaan penurunan harga akan menuju zon tumpuan 1.18000.
Namun jika harga kekal meneruskan kenaikan, paras rintangan 1.19000 akan terus diuji dan berkemungkinan bakal ditembusi.
Seterusnya, harga akan mencatatkan paras ketinggian terbaru menuju paras rintangan sekitar 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H4 – 21/3/2018

GBP/USD ketika ini berada di sekitar Key Support 1.3990/1.4000 dan sekiranya ia gagal untuk dibreakout, potensi menunjukkan kebarangkalian untuk GBP/USD kembali bullish adalah tinggi setakat hari ini.
 Target kenaikan adalah ke sekitar Key Resistance 1.4064/50 dan jika breakout target seterusnya yang berpotensi dicapai adalah sekitar harga 1.4130/00. Oleh itu, penting untuk memperhatikan Key Support keitka ini, dan dijangkakan jika ia membentuk sebarang buy signal di timeframe lebih kecil, GBP/USD akan kembali bullish.
Walaubagaimanapun, sekiranya ia breakout 1.3990 GBP/USD berkemungkinan akan menguji support lebih rendah iaitu 1.3950.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Bukti Ekonomi Eropah Makin Kukuh!

Penerbitan data PMI pembuatan dan perkhidmatan dari Zon Eropah dan UK, menghiasi sesi dagangan Eropah yang menunjukkan bacaan bercampur-campur pada bulan Mei.
Kegiatan ekonomi di Perancis terus meningkat, dengan sektor perniagaan menunjukkan pengembangan paling kuat sejak Julai 2020. Sementara kenaikan dalam aktiviti perkilangan pula adalah yang tertinggi dalam tempoh 20 tahun.
Peningkatan ini telah disokong oleh aliran masuk pesanan baru yang melonjak ke paras tertinggi 15 tahun susulan optimisme perniagaan yang meningkat.
Bagaimanapun, pembacaan data dari ekonomi terbesar Eropah, iaitu Jerman memaparkan bacaan sebaliknya. Walaupun aktiviti pembuatan menunjukkan pengembangan pada bulan Mei, tetapi turun sedikit dari bacaan sebelumnya.
 Secara keseluruhannya, aktiviti ekonomi di Zon Eropah masih berada pada tahap yang kukuh walaupun sektor pembuatan menunjukkan pertumbuhan yang lebih perlahan pada bulan Mei.
Sementara itu, pasaran turut diperlihatkan dengan bacaan data dari UK yang memperlihatkan pertumbuhan memberangsangkan. Aktiviti perkilangan menguat, seiring dengan peningkatan output, pesanan baru dan pekerjaan yang mendadak susulan lebih bayak pelonggaran sekatan dibuat.
Aktiviti perniagaan pula meningkat lebih tinggi walaupun sedikit tersasar daripada jangkaan. Pembacaan ini juga menunjukkan pengembangan terbesar dalam sektor perkhidmatan sejak Oktober 2013.
Tuntasnya, aktiviti ekonomi di Eropah terus berada di tahap yang kuat pada bulan Mei walaupun terdapat beberapa sektor yang menunjukkan pertumbuhan yang perlahan.


PENTING! Sentimen Semasa Pasaran Forex Yang ‘Tidak-Menentu’ Ketika Ini

Pasaran minggu ini tidak banyak berhadapan dengan data-data ekonomi, yang sedikit sebanyak menyebabkan pergerakan pasaran juga tidak menentu.
Pasaran ketika ini memberi tumpuan kepada simposium Jackson Hole yang mengumpulkan ahli-ahli bank pusat global. Tumpuan sudah pasti kepada Janet Yellen pengerusi The Fed dan Presiden ECB, Mario Draghi, di mana antara sebab kejatuhan euro disebabkan oleh spekulasi bahawa Draghi tidak akan memperkatakan tentang polisi monetari di dalam simposium ini.
Draghi juga dijangka akan berhati-hati dalam komennya tentang polisi, apabila dalam minit mesyuarat ECB minggu lalu menunjukkan kebimbangan bank pusat terhadap pengukuhan euro.
Apabila dilihat dari segi pergerakan pasaran EUR/USD bergerak dalam keadaan sideways yang jelas dilihat dalam time-frame H4 dan daily. Dengan menjelangnya simposium Jackson Hole, pasaran dilihat berhati-hati  dan ini jelas dilihat oleh EUR/USD yang tidak meneruskan pergerakan ke atas atau ke bawah sementara menunggu isyarat yang lebih jelas.
US dolar pula dilihat mendapat sedikit sokongan selepas perletakan jawatan Steve Bannon yang amna Bannon dilihat menyebabkan persepsi negatif umum kepada pentadbiran Trump. Artikel lanjut tentang Bannon di sini.
 Selain daripada itu, pengukuhan US dolar juga dilihat disebabkan oleh keyakinan terhadap polisi pentadbiran US untuk ketika ini dengan tiadanya Steve Bannon dan memberi peluang kepada penasihat-penasihat ‘golabalist’  Trump seperti Gary Cohn dan Mnuchin yang lebih terbuka dalam polisi antarabangsa khususnya perdagangan.
Penutupan positif pasaran saham Wallstreet pada Isnin banyak disebabkan oleh jangkaan terhadap perkembangan positif polisi percukaian. Hal ini juga telah menyokong US dolar, di mana penyebab kepada kejatuhan US dolar sejak beberapa bulan lalu, banyak disebabkan oleh keraguan kepada Trump untuk membuat reformasi fiskal khususnya dalam percukaian. Oleh itu, dengan perkembangan terbaru ini US dolar mendapat sedikit pengukuhan hari ini.
Pengukuhan US dolar juga dilihat mendapat sokongan daripada krisis geopolitik dengan Korea Utara yang sedikit reda, walaupun masih banyak ketidaktentuan tentang perkara ini.
Untuk GBP/USD, dengan sentimen Brexit yang tidak menentu dan kombinasi pengukuhan US dolar telah membenam pasangan matawang ini. Secara keseluruhan sentimen untuk UK masih lagi negatif dengan risiko penangguhan rundingan Brexit.
Secara keseluruhan, pasaran dilihat berhati-hati menjelang simposium Jackson Hole yang bermula pada Khamis dan terdapat juga jangkaan terhadap komen positif Janet Yellen kali ini. Dengan sentimen dalam pasaran saham global yang sedikit pulih, tetapi sentimen ketika ini begitu mudah berubah kepada negatif disebabkan risiko-risiko geopolitik, polisi dan politik US yang masih tidak menentu. Disebabkan itu kita melihat pergerakan pasaran masih sideways dalam time-frame H4 dan daily terutamanya dalam pasangan matawang yang melibatkan US dolar.


Belum Ada Kata Putus Terhadap Isu Penangguhan Brexit- Matawang Pound Didagangkan Susut!

Matawang sterling terus didagangkan susut berbanding US dolar pada hari ini. Disisi lain matawang US dolar masih lagi mengekalkan pengukuhan berbanding matawang lain.
Berdasarkan soal selidik yang dikeluarkan pada hari ini oleh University of Michigan’s (UoM), keyakinan pengguna terus meningkat pada bulan Oktober dengan Indek Sentimen Pengguna naik daripada bacaan yang dikecapi pada bulan September iaitu 93.2 kepada 95.5.
Disisi lain,Wakil Perdagangan Amerika Syarikat, Robert Lighthizer dan Setiausaha Perbendaharaan AS, Steven Mnuchin akan berbicara melalui panggilan telefon dengan Naib Perdana Menteri China Liu He pada hari ini, dalam usaha untuk mengukuhkan lagi perjanjian perdagangan baru-baru ini.
 Indeks US dolar yang mengukur dolar greenback berbanding enam didagangkan kukuh sebanyak 0.17% ke paras 97.553 setakat jam 11.15 p.m.
Matawang pound masih mencatat penyusutan berbanding US dolar dengan susut sebanyak 0.11% kepada bacaan 1.2836.
Reuters melaporkan bahawa Perancis mahukan penangguhan Brexit disemak dengan saksama. Sumber turut mengatakan bahawa keputusan mengenai Brexit dijangka akan ditetapkan pada seawal minggu hadapan selepas duta-duta Kesatuan Eropah (EU) gagal untuk mencapai kata putus terhadap permintaan UK agar tarikh akhir Brexit dilanjutkan.
Dalam masa yang sama, matawang Euro masih juga susut dengan penyusutan sebanyak 0.15% kepada bacaan 1.1088 berbanding US dolar berikutan datan indeks keyakinan pengguna Jerman dilaporkan lemah.


Analisis Teknikal USD/CHF – Timeframe H1 – 22/3/2018

Harga USD/CHF ketika ini berada di sekitar harga yang agak kritikal dimana sekiranya ia breakout Key Support harian ini, pergerakan berpotensi tinggi untuk bearish ke sekitar harga 0.9440 atau 0.9420 secara teknikalnya pada minggu ini di samping, kelemahan USD ketika ini akan mendorong untuk ia bearish.
 Oleh itu, selagi ia tidak breakout Key Resistance Zone hari ini – kebarangkalian untuk USD/CHF bearish dan breakout Key Support adalah tinggi berbanding bullish ketika ini. Dan peluang yang boleh dperhatikan adalah ‘short’ di breakout atau menunggu ia melakukan pullback.
Walaubagaimanapun, jika ia breakout Key Resistance Zone USD/CHF akan kembali pulih dan mulai mengorak langkah bulish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Corak Penurunan Harga Emas Telah Bermula?

Pergerakan harga pada carta XAU/USD yang mengukur harga emas berbanding US dolar kembali mempamerkan penurunan ketara pada dagangan Rabu semalam menamatkan corak kenaikan sejak minggu lalu.
Pergerakan harga kekal dipacu oleh sentimen pasaran dengan tumpuan pada pakej rangsangan ekonomi Amerika Syarikat dengan perkembangan perlahan yang masih belum memberikan keyakinan buat pelabur.
Harga yang telah mencapai paras ketinggian pada 1875.00 pada kenaikan di awal minggu kembali membuat terjunan harga semula pada dagangan semalam dari zon SBR (support become resistance) tersebut.
Selepas penurunan harga ke bawah paras halangan Moving Average 50 (MA50) pada rangka masa 1 jam, paras 1850.00 menjadi sokongan harga.
Namun setelah sekali lagi menguji halangan MA50 dan gagal membuat kenaikan, harga dilihat telah menjunam pada awal sesi New York sehingga hampir 400 pips mencecah paras terendah sekitar 1826.00 menjadikan penurunan harian harga sekitar 450 pips sejak sesi Asia.
Namun harga kembali menutup dagangan sesi New York sedikit tinggi sekitar 1840.00 dan mendatar di sekitar paras tersebut pada dagangan yang bersambung ke sesi Asia pagi ini.
 Walaupun bergerak perlahan, namun corak penurunan harga masih terlihat pada carta XAU/USD hari ini dengan jangkaan penurunan lebih lanjut harga bakal menuju semula ke zon support 1800.00.
Kejatuhan harga emas lebih teruk akan melihatkan harga kembali semula pada zon support minggu lalu di atas paras harga 1760.00.
Sebaliknya jika harga kembali membuat kenaikan, paras 1850.00 akan kembali menjadi rintangan harga selain halangan dinamik MA50 akan turut diuji.
Melepasi paras-paras tersebut akan memberi isyarat trend bullish semula buat harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Zon $1,760 Gagal Ditembusi, Emas Merangkak Suram Di Penghujung Minggu

Dagangan di penghujung menambahkan lagi kewaspadaan pelabur emas dengan ketidaktentuan pasaran dipengaruhi oleh faktor-faktor yang sedang menjadi tumpuan.
Kesukaran pelabur untuk menentukan arah pergerakan emas apabila US dolar yang menjadi pemacu kepada aset tersebut mempunyai kebarangkalian untuk menyusut dan mengukuh.
Menekan US dolar adalah apabila butiran minit mesyuarat FOMC yang diteliti menunjukkan gambaran bahawa Federal Reserve (Fed) bakal memperlahankan pengetatan dasar yang agresif sebelum ini.
Sementara, sentimen pasaran yang boleh menyokong pengukuhan US dolar adalah risiko penularan Covid-19 di China yang semakin membimbangkan.
Oleh itu, pergerakan harga pada carta XAU/USD yang mengukur nilai emas berbanding US dolar telah memaparkan corak mendatar pada Khamis semalam.
Harga yang sebelum ini membuat kenaikan telah mendatar perlahan di bawah zon 1760.00 sejak sesi Asia semalam sehingga ke penutup sesi New York.
Malah, corak mendatar tersebut bersambung pada hari ini (Jumaat). Ada cubaan untuk meneruskan kenaikan, namun melantun jatuh semula selepas menguji paras 1760.00.
 Harga turun untuk menguji paras sokongan Moving Average 50 (MA50) pada rangka masa 1 jam di carta XAU/USD yang bakal menjadi petunjuk untuk pergerakan harga emas selanjutnya.
Sekiranya harga kekal jatuh lebih rendah menembusi sokongan MA50, penurunan boleh dijangkakan untuk mencecah sehingga zon 1720.00 di penutup dagangan minggu ini.
Seterusnya, trend bearish akan dinilai dengan jangkaan harga boleh menyambung penurunan lebih rendah ke sekitar zon 1700.00.
Sebaliknya, jika harga melantun semula di paras MA50 dan berkemungkinan harga boleh melepasi rintangan 1760.00 dan mencatatkan paras ketinggian terbaru.
Kenaikan harga yang diteruskan dilihat akan kembali menuju semula ketinggian yang dicapai minggu lalu pada 1785.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data PPI Beri Lebih Kepastian Terhadap Inflasi! Bacaaan PPI Jatuh 0.5% Pada Bulan Mac!

Harga pengeluar A.S. secara tidak dijangka jatuh pada bulan Mac berikutan harga kos petrol yang menurun dan terdapat tanda-tanda bahawa inflasi pengeluar asas semakin berkurangan.
Indeks harga pengeluar untuk permintaan akhir turun 0.5% bulan lepas, lapor Jabatan Buruh pada hari Khamis. Data untuk Februari telah disemak untuk menunjukkan PPI tidak berubah dan bukannya tergelincir 0.1% seperti yang dilaporkan sebelum ini.
Dalam tempoh 12 bulan hingga Mac, IHPR meningkat 2.7%. Itu merupakan kenaikan tahun ke tahun terkecil sejak Januari 2021 dan mengikuti kenaikan 4.9% pada Februari. Kadar IHPR tahunan semakin berkurangan kerana kenaikan besar tahun lepas keciciran daripada pengiraan.
Ahli ekonomi yang ditinjau oleh Reuters telah meramalkan PPI tidak berubah pada bulan tersebut dan meningkat 3.0% tahun ke tahun.
Kerajaan melaporkan pada hari Rabu bahawa harga pengguna keseluruhan hampir tidak meningkat pada bulan Mac. Walaupun inflasi asas kekal tinggi, sewa meningkat pada kadar paling perlahan dalam hampir setahun.
 Pasaran kewangan mempertaruhkan bahawa Rizab Persekutuan akan meningkatkan kadar sebanyak 25 mata asas lagi pada mesyuarat dasar 2-3 Mei, menurut alat FedWatch CME Group. Itu mungkin akan menjadi kenaikan kadar terakhir dalam kempen mengetatkan dasar monetari Fed terpantas sejak akhir 1980-an.
The Fed bulan lepas menaikkan kadar faedah semalaman penanda arasnya sebanyak satu perempat daripada mata peratusan, tetapi menunjukkan ia berada di ambang menghentikan kenaikan kadar selanjutnya sebagai tanda kepada kegawatan pasaran kewangan. The Fed telah menaikkan kadar dasarnya sebanyak 475 mata asas sejak Mac lalu daripada paras hampir sifar kepada julat 4.75%-5.00% semasa.
Penurunan 1.0% dalam harga barangan menyumbang dua pertiga daripada penurunan IHPR bulan lepas. Harga barangan jatuh 0.3% pada bulan Februari. Harga petrol menjunam 11.7% bulan lepas.
Harga makanan melantun semula 0.6%. Tidak termasuk komponen makanan dan tenaga yang tidak menentu, harga barangan teras meningkat 0.3% selepas kenaikan yang sama pada bulan Februari. Harga untuk perkhidmatan jatuh 0.3%, penurunan terbesar sejak April 2020. Terdapat penurunan 0.9% dalam margin untuk perkhidmatan perdagangan permintaan akhir. Kos pengangkutan dan perkhidmatan pergudangan jatuh 1.3%.
Tidak termasuk komponen perkhidmatan makanan, tenaga dan perdagangan, harga pengeluar meningkat 0.1% pada bulan Mac. IHPR teras meningkat 0.2% pada bulan Februari. Dalam tempoh 12 bulan hingga Mac, PPI teras meningkat 3.6% selepas meningkat 4.5% pada bulan Februari.


USD Papar Aksi Tak Menentu Menjelang Akhir 2021!

Pergerakan pasaran semakin tidak menentu membuatkan dagangan dolar greenback menjunam lebih rendah pada sesi New York, sekali gus memberi sokongan buat mata wang utama lain untuk meningkat tinggi.
Sentimen pasaran dilihat meningkat sejak beberapa hari kebelakangan ini berikutan tanda-tanda varian Omicron tidak membawa kepada sekatan baharu yang meluas meskipun menyebabkan lonjakan dalam kes jangkitan di banyak negara.
Ini membuatkan dagangan safe-haven turut dilepaskan, memperlihatkan mata wang yen jatuh ke paras terendah satu bulan berbanding greenback.
Indeks dolar yang mengukur kekuatan dolar greenback jatuh lebih rendah untuk didagangkan pada 95.90 berbanding kebanyakan mata wang utama. Greenback malangnya gagal memanfaatkan lonjakan hasil bon AS 10 tahun yang telah mencecah 1.55%.
 Mata wang Eropah antara yang mendapat keuntungan susulan penyusutan US dolar, menunjukkan pound melonjak ke paras tertinggi terbaharu untuk bulan ini dengan harga mencecah paras 1.3500.
Perdana Menteri UK, Boris Johnson memberi jaminan untuk tidak melaksanakan sekatan tambahan di England meskipun kes Covid-19 terus mencatatkan rekod yang tinggi.
Sementara itu, dagangan euro pula kembali menokok lebih tinggi susulan penyusutan yang dicatatkan pada sesi Eropah semalam, dengan dorongan daripada kelemahan dolar greenback.
Mata wang sensitif risiko seperti dolar Aussie, kiwi dan Kanada turut melonjak tinggi dengan memanfaatkan kemerosotan raja mata wang US dolar.


Ketahui Pergerakan 3 Matawang Ini Menjelang Mesyuarat BOE Dan ECB!

Jangkaan hawkish terhadap keputusan mesyuarat polisi Bank Pusat England (BOE); dan Eropah (ECB) pada hari ini telah mengangkat dagangan mata wang pound dan euro untuk meningkat.
Ini turut disusuli oleh pengunduran dolar greenback dari puncak tertinggi 18 bulannya, menyaksikan indeks dolar didagangkan berlegar di sekitar harga 96.00 pada sesi Asia.
Penyusutan ini dipengaruhi oleh bacaan data pekerjaan ADP yang mengecewakan, dengan penguncupan sebanyak 301,000 pada bulan Januari. Ini sekali gus menyebabkan pelabur bimbang bahawa laporan pekerjaan NFP pada Jumaat nanti turut menunjukkan bacaan yang lemah.
BOE dijangkakan secara meluas untuk menaikkan kadar faedahnya untuk kali kedua berturut-turut bagi mengekang kenaikan inflasi yang kini berada pada tahap tertinggi 30 tahun.
 Terdahulu, ia telah memulakan kitaran pengetatan pada bulan Disember dengan menaikkan kadar daripada 0.1% kepada 0.25%. Langkah ini mengejutkan pasaran kerana varian Omicron merebak dengan agresif di UK telah menimbulkan kebimbangan terhadap sekatan baharu akan dilaksanakan.
Pada sesi Asia, mata wang pound diniagakan meningkat dengan harga berlegar di paras tertinggi satu minggu oada 1.35600 berbanding US dolar.
Sementara euro juga didagangkan meningkat, mengurangkan kerugian yang dicatatkan susulan lonjakan USD selepas keputusan mesyuarat polisi FOMC minggu lalu.
ECB pula dijangka tidak akan melakukan sebarang perubahan, tetapi kenaikan inflasi baru-baru ini menyebabkan pelabur mengunjurkan bank pusat akan menaikkan kadar pada akhir tahun ini.


Sesi Asia Menyaksikan Pengunduran Emas Ke Paras Terendah

Harga emas menjunam dalam sesi Asia pada Rabu menjelang langkah formal yang akan dimulakan oleh kerajaan Britain sebelum berpecah daripada Kesatuan Eropah, lewat hari ini. Detik bersejarah ini akan menyaksikan Perdana Menteri, Theresa May menggariskan beberapa syarat sebelum melangkah keluar daripada blok berkenaan.
Emas bagi penghantaran April di Comex menjunam sebanyak 0.49 peratus kepada $1,249.50 satu troy ounce. Dalam masa yang sama, niaga silver futures menurun sebanyak 0.77 peratus, manakala copper kali terakhir dinilai pada $2,670 Pound.
Semalam, emas memasuki dagangan yang agak stabil, namun kekal berlegar di paras tertinggi dalam sebulan meskipun data ekonomi dikeluarkan agak positif disamping komen-komen yang dikeluarkan oleh kebanyakan pegawai Fed.
 Presiden Fed Chicago, Charles Evans, Presiden Fed Dallas, Robert Kaplan sebelum ini mencadangkan bahawa bank pusat AS akan meneruskan kitaran pengetatan monetari.
Emas merupakan komoditi yang sensitif terhadap pergerakan kadar faedah Amerika Syarikat kerana sebarang pergerakan kadar berupaya mengubah kos untuk memiliki emas.
Gangguan Bekalan di Libya Merupakan Antara Punca Pengukuhan Minyak Mentah Global!


Ini Berita Penting Khas Untuk Trader AUD!

Pelabur sesi Asia hari ini menyaksikan keterangan Gabenor Bank Pusat Australia (RBA), Philip Lowe di hadapan Jawatankuasa Tetap Ekonomi Dewan Rakyat.
Dalam kenyataan terbarunya, Lowe mengatakan bahawa pembuat dasar RBA sebenarnya ada mempertimbangkan untuk menangguh pengurangan dalam pembelian bonnya pada bulan depan berikutan situasi Covid-19 semasa di Australia.
Bagaimanapun, dengan jangkaan bahawa kesan daripada gelombang baru coronavirus bersifat sementara, RBA mengejutkan pasaran dengan mempertahankan keputusannya untuk terus mengurangkan pembelian bonnya.
Antara sebab utama bank pusat mengambil keputusan tersebut adalah kerana mereka menjangkakan pertumbuhan yang lebih kuat pada tahun depan, menurut Gabenor Lowe.
 Tambah beliau lagi, sebarang pembelian bon tambahan akan memberi kesan maksimum pada masa itu dan hanya kesan yang sangat kecil sekarang apabila sokongan tambahan sangat diperlukan.
Walaupun begitu, para pembuat dasar mengakui bahawa rangsangan fiskal adalah instrumen yang lebih tepat untuk memberikan sokongan. Susulan itu, Lowe mengatakan RBA bersedia untuk bertindak sekiranya prospek ekonomi merosot.
Dalam pada itu, pasaran juga diperlihatkan dengan pernyataan dasar monetari RBA yang dikeluarkan pada sesi Asia, di mana bank pusat meramalkan pertumbuhan 4% pada tahun ini, diikuti peningkatan 4.25% pada 2022, dan 2.5% pada tahun 2023.
Sementara kadar pengangguran pula dilihat menurun kepada 4.25% tahun depan, dan 4% pada akhir tahun 2023 dari tahap 5% yang diramalkan pada tahun ni.
Walaupun kenyataan Gabenor Lowe dilihat lebih optimis, namun dolar Aussie gagal mencatatkan kenaikan berikutan perkembangan kurang baik mengenai wabak Delta coronavirus di Sydney dan New South Wales yang terus mencatatkan rekod lebih tinggi, selain turut terkesan dengan pengukuhan USD.


Analisis Teknikal USD/JPY – Timeframe H1 – 18/12/2018

Sentimen pasaran yang berisiko pada dagangan Isnin permulaan minggu semalam mendorong permintaan tinggi terhadap matawang safe-haven terutamanya USD dan Yen. Namun, Yen lebih mendominasi berikutan nilai matawang USD yang terjejas ekoran kebimbangan terhadap jangkaan kadar faedah pada mesyuarat FOMC nanti. Oleh itu dapat dilihat pergerakan harga pada chart USD/JPY menjunam sekitar 80 pips penurunan dari paras Magic Pivot sehingga ke paras terendah dagangan harian semalam mencecah paras support MagicS3 pada indicator Moshed Magic Line.
Pada sesi pasaran Asia hari ini, harga dilihat kembali menyambung momentum penurunan semalam turun menyentuh paras support 112.470 (MagicS1) namun sedikit pantul semula pada penghujung sesi Asia. Jika harga berjaya meneruskan penurunan ke paras lebih rendah, harga bakal menuju ke paras support 112.134 (MagicS2) sekaligus mengatasi paras terendah semasa untuk dagangan bulan ini. Seterusnya, harga yang terus ditekan ke paras lebih rendah bakal mencari paras terendah yang baru pada chart USD/JPY berkemungkinan ke paras sekitar 111.604 (MagicS3).
Namun, jika USD kembali mengukuh berbanding Yen dan menunjukkan kenaikan harga melepasi paras Magic Pivot 113.000 hari ini, harga dijangka akan menjadikan paras resistance 113.336 (MagicR1) sebagai paras awal destinasi kenaikan harga. Jangkaan kenaikan seterusnya harga akan menguji pula paras 113.866 (MagicR2) yang berada pada zon resistance yang sukar ditembusi harga selepas beberapa kali diuji sejak dagangan November lalu. Dan sekiranya harga berjaya melepasi paras tersebut untuk meneruskan kenaikan ke paras lebih tinggi, harga dilihat berpotensi mencecah paras ketinggian di sekitar 114.202 (MagicR3).
 Tumpuan seterusnya adalah pada penetapan kadar faedah oleh Bank of Japan (BOJ) yang dijangka akan dikekalkan. Terus pantau sentimen pasaran semasa di mana buat masa ini masih memberi kelebihan kepada matawang safe-haven di atas suasana pasaran yang berisiko. Sebarang perubahan turut mengubahkan pergerakan harga dalam pasaran khususnya pada chart USD/JPY. Gunakan indicator Moshed Magic Line dalam analisis teknikal untuk anda melihat paras-paras yang menjadi tumpuan harga pada chart USD/JPY.

Paras support: 112.470, 112.134, 111.604.
Paras resistance: 113.336, 113.866, 114.202.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal USD/JPY – Timeframe H1 – 31/12/2018

Suasana sentimen dalam pasaran dilihat masih berisiko berikutan kebimbangan terhadap perutmbuhan global yang perlahan. Namun perkembangan pada isu perang dagang antara Amerika Syarikat dan China yang menjadi tumpuan penghujung minggu lalu dilihat kembali sedikit reda setelah rundingan dalam panggilan antara Presiden Donald Trump bersama rakan sejawatanya dari China, Xi Jinping berkenaan perkembangan dalan hubungan dagang mereka berjalan lancar. Pergerakan harga pada chart pasangan matawang safe-haven USD/JPY pada dagangan Jumaat lalu menunjukkan pergerakan harga yang menurun dari paras Magic Pivot dan turun lebih rendah dari paras support MagicS1 pada indicator Moshed Magic Line ke paras terendah sekitar 110.100.
Pada sesi pasaran Asia permulaan dagangan minggu ini, harga dilihat cuba untuk membuat sedikit kenaikan dan bergerak ke paras Magic Pivot 110.454 hari ini dan menguji paras tersebut sehingga penghujung sesi dagangan Asia. Jika harga gagal membuat kenaikan lebih tinggi, jangkaan harga akan turun kembali menuju ke paras support 109.911 (MagicS1) untuk mencatatkan paras terendah yang baru. Seterusnya, harga yang terus membuat penurunan lebih rendah bakal melepasi pula paras support 109.582 (MagicS2) dan sekiranya momentum penurunan harga berjaya dikekalkan, harga boleh mencecah sehingga ke paras sekitar 109.039 (MagicS3).
Namun, jika harga menunjukkan pergerakan lebih tinggi dari paras Magic Pivot hari ini, jangkaan kenaikan harga akan menuju ke paras resistance 110.783 (MagicR1). Kemudian, harga yang meneruskan kenaikan bakal menguji paras tumpuan harga pada resistance 111.326 (MagicR2). Sedikit lagi kenaikan bakal melihatkan harga menyentuh paras resistance pada 111.655 (MagicR3) pada chart USD/JPY.
 Ikuti perkembangan sentimen dalam pasaran semasa yang mempengaruhi pergerakan harga pada chart pasangan matawang USD/JPY dan juga beri tumpuan terhadap laporan data pekerjaan NFP yang ditunggu-tunggu oleh para pelabur pada Jumaat ini. Lihat juga paras support dan resistance pada chart USD/JPY anda berpandukan indicator Moshed Magic Line yang disediakan.

Paras support: 109.911, 109.582, 109.039.
Paras resistance: 110.783, 111.326, 111.655.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data Sesi Eropah Meningkat, Melonjak Lagi La EUR/USD

Euro mengekalkan pengukuhan berbanding US dolar sehingga ke penghujung minggu ke paras tertinggi sejak Oktober 2018 pada carta harga pasangan matawang EUR/USD.
Kenaikan diteruskan untuk hari kelima berturut-turut sehingga menguji paras 1.16000 melepasi paras ketinggian harga pada Januari 2019.
Pada dagangan semalam, harga dilihat cuba membuat penurunan namun kembali melonjak semula pada awal sesi New York selepas menguji paras sokongan Moving Average 50 (MA50).
Turut mendorong kenaikan harga adalah berikutan penyusutan US dolar setelah data tuntutan kadar pengangguran Amerika Syarikat (AS) kembali meningkat ke paras 1.4 juta berbanding jangkaan 1.3 juta.
Pada dagangan Jumaat, harga berlegar di paras ketinggian 1.16000 dan harga dilihat cuba untuk meneruskan kenaikan pada sesi Eropah susulan data yang diterbitkan.
Data PMI pembuatan dan perkhidmatan Jerman meningkat lebih tinggi melepasi paras 50 yang menunjukkan pengembangan ekonomi bagi ekonomi terbesar di Eropah itu.
 Menyusul data PMI pembuatan dan perkhidmatan zon Eropah seterusnya turut memberikan bacaan angka yang meningkat menunjukkan perkembangan baik buat ekonomi Eropah.
Destinasi kenaikan harga seterusnya berkemungkinan akan menuju paras ketinggian sehingga 1.18000 yang merupakan paras rintangan harga untuk dagangan September 2018.
Namun jika sentimen pasaran berubah dan menyebabkan harga kembali menjunam, paras tumpuan akan diperhatikan pada 1.15000 sebelum penurunan lebih rendah ke zon RBS (resistance become support) pada 1.14500.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pelantikan Rasmi Trump Sebagai Presiden US, Ini Jangkaan Pergerakan Pasaran

Satu lagi siri volatility (turun-naik) pasaran akan kita saksikan pagi nanti di dalam pasaran global khususnya pasaran forex. Ia tidak lain tidak bukan adalah disebabkan oleh pelantikan Donald Trump secara rasmi sebagai PEOTUS (President of The United States).
Pasaran global sejak dua dekad yang lalu kurang mengalami volatility tinggi yang disebabkan oleh faktor politik, dan kini kemunculan Trump mengubah pergerakan pasaran berdasarkan faktor ini. Tetapi harus diingat, tidak semestinya beliau akan terus mempengaruhi pergerakan pasaran dan apa sahaja boleh berlaku di dalam pasaran kerana ketidaktentuan pasaran global secara keseluruhan.
Ketidaktentuan ini termasuklah Brexit, pasaran minyak mentah global dan pilihanraya di negara-negara Eropah seperti German dan Perancis tahun ini.
Sejak kemenangan Trump pasaran begitu yakin dengan janji beliau yang akan melipatgandakan pertumbuhan ekonomi US dengan perubahan dasar fiskal pengembangan, khususnya pengurangan cukai korporat. Ditambah lagi dengan janji perbelanjaan fiskal sehingga 1 trillion US dolar beberapa tahun akan datang, telah menyebabkan pasaran saham US melonjak sejak awal November 2016 dengan Dow Jones kali pertama menghampiri paras 20,000.
Tidak lupa juga dengan penguatan US dolar sejak kemenangan beliau sehingga pertengahan Disember 2016 dengan Indeks US dolar mencapai paras tertinggi sejak tahun 2003. Eur/Usd turut mendapat tempias dari penguatan US dolar dan menghampiri paras terendah 13 tahun lepas bulan lalu. Manakala komoditi emas meneruskan kejatuhan berikutan keadaan ‘risk on‘ dalam pasaran global dalam tempoh tersebut.
Walaupun begitu, semakin menghampiri tarikh pelantikan rasmi beliau, pasaran seakan-akan kehilangan keyakinan dengan tiada isyarat jelas tentang dasar ekonomi yang akan dijalankan.
Oleh itu, pasaran akan memberi sepenuh perhatian kepada ucapan beliau awal pagi nanti dengan harapan yang tinggi Trump akan menyampaikan isyarat yang lebih jelas tentang dasar ekonomi beliau.
Majlis akan bermula pada pukul 10.30 malam waktu Malaysia dan Trump dijangka akan berucap pada pukul 12 tengah malam ini.
 Beri tumpuan kepada perkara-perkara berikut

Komen Trump tentang peningkatan rangsangan fiskal

Peningkatan rangsangan fiskal dalam sektor-sektor tertentu akan meningkatkan pertumbuhan ekonomi seterusnya menaikkan  pasaran saham, dan US dolar dan begitu juga sebaliknya

Pengurangan cukai korporat

Pengurangan cukai korporat akan meningkatkan pendapat syarikat-syarikat seterusnya menaikkan pasaran saham dan US dolar.

Meningkatkan pertumbuhan ekonomi

Meningkatkan pertumbuhan ekonomi melalui rangsangan fiskal akan mencipta banyak pekerjaan baru dan mengukuhkan ekonomi. Pasaran saham naik, US dolar juga naik.
Akhir sekali, trade lah dengan ilmu yang betul atau tunggu sehingga maklumat yang lebih jelas dari ucapan Trump. Semoga berjaya kepada anda semua.


AUD/USD Kembali Uji Paras Resistance 0.69300 Pada Sesi Asia

Dolar Australia memulakan dagangan pada minggu ini dengan meneruskan momentum pengukuhan nilai matawangnya sebagai matawang yang sensitif terhadap perubahan sentimen pasaran.
Sentimen perjanjian perdagangan antara Amerika Syarikat dan China masih positif dengan kenyataan oleh Presiden Amerika Syarikat Donald Trump bahawa perjanjian akan ditandatangani dalam masa yang terdekat.
Selain itu, China turut melaporkan akan menurunkan tarif untuk beberapa senarai barangan dari daging babi beku dan avocado sehinggalah ke bahan semikonduktor pada tahun hadapan. Beijing mahu tingkatkan aktiviti import dalam suasana ekonomi yang bergerak perlahan.
Kenaikan harga pada carta pasangan matawang AUD/USD semalam telah menuju zon resistance harga di mana telah diuji pada 2 minggu yang lalu.
Harga kekal bergerak di atas garisan sokongan Moving Average 50 (MA50) menunjukkan salah satu isyarat trend bullish harga bagi Aussie.
Pada dagangan sesi Asia hari ini, harga dilihat telah menyentuh paras resistance 0.69300 sebelum kembali turun semula di sekitar paras pembukaan harga awal sesi.
Harga dilihat akan turun menyentuh paras sokongan MA50 sebelum harga meneruskan kenaikan lebih tinggi menguji paras ketinggian ke paras 0.69380 yang dicapai sebelum ini.
 Kenaikan lebih tinggi melepasi paras tersebut akan mencatatkan paras ketinggian terbaru sejak dagangan Julai yang lalu.
Namun jika zon resistance gagal ditembusi harga dan penurunan kembali dipamerkan, penurunan ke zon sekitar 0.68900-0.68800 menjadi destinasi awal yang dituju harga.
Penurunan lebih rendah yang diteruskan akan menguji pula zon RBS (resistance become support) pada paras 0.68600.
Zon support yang berada di paras lebih rendah iaitu pada 0.68200 dan juga 0.68000 akan menjadi tumpuan harga jika momentum penurunan harga terus berjaya dikekalkan.
Perkembangan perjanjian perdagangan akan terus dipantau pelabur selain data-data ekonomi yang mempengaruhi pergerakan matawang Aussie dan US dolar.
Lihat gambar carta pasangan matawang AUD/USD di bawah untuk rujukan analisis teknikal anda.


Anda Pasti Merasa Kemanisan Seorang Trader Jika Anda Buat Perkara Ini

Kebanyakan trader yang baru dalam bidang ini hanya melihat daripada 1 sudut pandang sahaja iaitu trading ini merupakan satu jalan paling cepat nak dapatkan wang untuk hidup senang dan selesaikan masalah yang berkaitan dengan wang.
Lama kelamaan sudut pandang ini akan berubah, ada yang sedar perjalanan untuk menjadi seorang trader berjaya memerlukan usaha dan pengorbanan.
Namun ramai juga yang kecundang gara-gara mahu cepat kaya, pinjaman dalam jumlah besar dibuat, trade menggunakan full margin secara membabi buta.
Dan tidak ketinggalan mereka yang menyertai skim ponzi yang berasaskan trading Komoditi, Forex, malah saham!
Antara pengorbanan yang perlu dilakukan adalah dengan berdikit-dikit pada permulaan dalam dunia trading.
Maksudnya di sini, berjimat cermat dalam berbelanja ke arah yang lebih baik maksdunya merujuk kepada berbelanja mempelajari ilmu yang betul, backtest sistem trading  yang terbukti boleh meraih keuntungan dan menyimpan untuk mengumpul capital untuk trade.
 Ramai yang tersalah anggap yang kehidupan seorang trader pada mulanya terus senang lenang mampu naik kereta berkuasa kuda, trade di tepi pantai sahaja.
Sebenarnya ia lebih daripada itu, awalnya ramai trader yang bermula susah dan jika anda sanggup untuk bermula dengan susah dan berdikit-dikit, tidak mustahil anda akan mampu trade sambil backpack mengelilingi dunia.
Jadi untuk dapatkan banyak wang, kurang berbelanja bermula sekarang.
Duit rokok, duit kopi mahal boleh diperuntukkan untuk modal supaya satu hari nanti, kopi dan rokok mahal anda dibayar oleh bisnes trading ini.
Apabila mendapat rentak dan sistem trading yang terbukti berkesan, percayalah kemanisan berdikit itu akan dirasai seperti madu segar dari sarang lebah.
Jom sama-sama kita capai minda trader kelas pertama!


Analisis Teknikal USD/CAD – Timeframe H1 – 26/12/2018

Matawang komoditi dollar CAD terus didagangkan lemah ekoran kejatuhan harga minyak mentah yang berterusan dalam pasaran global. Pergerakan harga pada chart pasangan matawang USD/CAD dilihat terus cuba mencatatkan paras ketinggian yang baru walaupun matawang USD didagangkan berisiko dalam pasaran. Dagangan pada Isnin lalu menunjukkan harga bergerak mendatar di atas paras Magic Pivot pada indicator Moshed Magic Line sebelum membuat sedikit kenaikan lebih tinggi mengatasi paras ketinggian sebelum ini pada penghujung sesi pasaran New York sekaligus mencatatkan paras tertinggi yang baru pada chart USD/CAD untuk tahun ini.
Pada sesi pasaran Asia pagi Rabu pula, harga dilihat memulakan dagangan di sekitar paras Magic Pivot 1.3590 dan cuba membuat kenaikan lalu menguji paras resistance 1.3615 (MagicR1) yang juga merupakan paras ketinggian semasa yang dicapai pada dagangan Isnin. Jika harga berjaya mengatasi paras resistance tersebut, harga bakal mencatatkan paras ketinggian yang baru lagi menuju ke paras 1.3640 (MagicR2). Sedikit lagi kenaikan lebih tinggi bakal mencapai paras ketinggian sekitar 1.3665 (MagicR3).
Sebaliknya, jika harga gagal melepasi paras ketinggian yang dicapai semalam dan kembali menunjukkan penurunan lebih rendah dari paras Magic Pivot hari ini, harga bakal menguji paras support 1.3566 (MagicS1) yang merupakan paras Magic Pivot pada dagangan Isnin. Penurunan yang lebih rendah dilihat akan ke paras support 1.3541 (MagicS2) untuk harga menguji dahulu paras tersebut dan jika harga berjaya melepasinya, jangkaan paras tumpuan harga seterusnya adalah pada support sekitar 1.3516 (MagicS3).
 Pantau perkembangan pasaran minyak mentah global yang menjadi faktor utama menggerakkan nilai matawang Loonie dalam pasaran semasa dan juga pergerakan harga pada chart USD/CAD. Kawal risiko dagangan anda pada minggu terakhir untuk tahun ini dan terus menggunakan indicator Moshed Magic Line untuk mencari paras-paras yang berpotensi pada chart USD/CAD anda.

Paras support: 1.3566, 1.3541, 1.3516.
Paras resistance: 1.3615, 1.3640, 1.3665.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kritikan dan Dasar Terkini Trump Telah Menghumban US Dollar ke Paras Terendah Dalam Sesi Ini

US Dollar menjunam berbanding matawang utama yang lain pada Rabu selepas Presiden Donald Trump dan penasihat ekonomi utamanya meningkatkan kebimbangan bahawa Washington telah bersedia untuk melemahkan matawang Greenback.
Trump dan penasihat perdagangan Peter Navarro mengkritik Jerman, Jepun dan China kerana beranggapan bahawa tiga rakan dagangan utama tersebut telah menjatuhkan nilai matawang mereka dan memberi kelemahan kepada US Dollar.
US Dollar menjunam sebanyak 0.9 peratus berbanding Yen ada Selasa berikutan kenyataan Trump dan sekali gus menyentuh paras terendah dalam tempoh dua bulan kepada 112.080.
Yuan di offshore didagang meningkat kira-kira 0.4 peratus dalam sekelip mata.
 Dalam masa yang sama, Euro dinilai stabil kepada $1.0803 selepas mencatat keuntungan sebanyak 1 peratus hanya dalam sekelip mata.
Matawang yang sama mendapat rangsangan selepas Navarro berkata kepada Financial Times bahawa Jerman meletakkan nilai Euro terlalu rendah bagi mendapatkan kelebihan ke atas Amerika Syarikat dan rakan-rakan Kesatuan Eropah yang lain.
Menurut ahli strategi matawang di Barclays, Shin Kadato, pentadbiran Trump jelas menunjukkan tanda-tanda untuk meneruskan kelemahan US Dollar dan mengkritik dasar matawang lain.
Dalam situasi itu, hasil AS akan kehilangan hubungan dengan Dollar kerana apa-apa kenaikan hasil akibat jangkaan dasar kewangan tidak lagi dapat menyokong US Dollar.
Ini Sebab Nzd/Usd Jatuh Sejak Pukul 5 Pagi Tadi


Tekanan Buat Pound Bakal Dorong GBP/USD Ke Paras Lebih Rendah

Pergerakan harga pada carta pasangan matawang GBP/USD pamer penurunan semula pada sesi New York selepas kenaikan di sesi Eropah gagal diteruskan semalam.
Pelabur masih melihat risiko bagi matawang Pound selepas rundingan terbaru Brexit pada minggu lalu masih lagi menemui jalan buntu di samping kekecewaan yang diluahkan oleh Ketua Perunding Brexit EU, Michel Barnier.
Jika diperhatikan pada carta GBP/USD, harga membuat kenaikan hampir menyentuh paras 1.31500 menguji paras halangan Moving Average 50 (MA50) namun gagal meneruskan kenaikan lebih tinggi.
Harga kembali membuat penurunan hampir ke paras 1.30500 lebih rendah berbanding paras terendah pada dagangan minggu lalu.
Bersambung pada sesi dagangan hari ini (Selasa), harga pamerkan kenaikan di sesi Asia kembali menguji semula halangan dinamik MA50 yang menentukan trend harga masih bearish pada carta GBP/USD.
Jika harga berjaya membuat kenaikan lebih tinggi dari halangan tersebut, pelabur akan mula berwaspada terhadap isyarat perubahan trend bullish. Kenaikan harga akan menguji zon tumpuan sekitar 1.3200.
 Kenaikan lebih tinggi dilihat akan menguji zon resistance di bawah paras 1.32800 dan juga rintangan bagi dagangan minggu lalu.
Sebaliknya, jika harga kekal meneruskan penurunan, zon support pada 1.3000 dilihat akan menjadi tumpuan utama harga.
Penurunan lebih rendah melepasi zon tersebut bakal menuju pula zon support lebih rendah di bawah paras 1.29000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Menjunam 200 Pips! Apa Dah Jadi?

Dagangan Jumaat lalu menyaksikan pergerakan harian harga pada carta pasangan matawang GBP/USD menjunam sehingga 200 pips.
Faktor yang mendorong penyusutan matawang Pound Sterling adalah hasil keputusan rundingan Brexit yang masih tidak memberikan perkembangan baik.
Pegawai UK mengatakan bahawa rundingan bersama Kesatuan Eropah (EU) boleh dilakukan jika EU hapuskan halangan yang tidak penting.
Namun, Ketua Perunding Brexit EU, Michel Barnier menyatakan bahawa rundingan adalah sukar untuk dicapai. Malah beliau turut meluahkan kekecewaan terhadap situasi rundingan yang menemui jalan buntu.
Turut menekan harga ke paras lebih rendah pada penghujung minggu lalu adalah berikutan pengukuhan semula US dolar dengan data ekonomi AS yang baik serta aktiviti pengambilan keuntungan oleh pedagang selepas jualan besar-besaran USD minggu lalu.
Harga telah membuat penurunan ketara dari paras ketinggian 1.32500 sehingga ke paras terendah mingguan 1.30600 dan menutup dagangan sekitar 1.30800.
 Menyambung dagangan pada awal minggu ini, harga bergerak perlahan pada sesi Asia sebelum kenaikan perlahan di sesi Eropah. Kenaikan dijangka akan menguji paras halangan Moving Average 50 (MA50) pada rangka masa 1 jam pergerakan harga.
Zon tumpuan dalam julat harga 1.31500-1.32000 turut akan diuji untuk kenaikan yang diteruskan sebelum menuju zon resistance yang diuji minggu lalu di bawah paras 1.32800.
Namun jika penurunan lebih rendah diteruskan, harga dilihat akan menuju zon support utama 1.3000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI